2 Timothy 3 Haur bada iaquic, ecen azquen egunetan içanen dela dembora perilosic.\nBasque(i) 1 Haur bada iaquic, ecen azquen egunetan içanen dela dembora perilosic. 2 Ecen içanen dituc guiçonac bere buruentár, auaritioso, vantari, vrgulutsu, disfamaçale, aita-ametara desobedient, ingrat, Iaincoaren menospreciaçale, 3 Affectione natural gabe, leyaltate gabe, calumniaçale, moderamendu gabe, crudel, on diradenén gaitzetsle, 4 Traidore, temerario, hantuac, Iaincoari baino voluptatey hobe erizle. 5 Pietatearen irudia dutelaric, baina haren verthutea vkatzen dutelaric: apparta adi bada hetaric. 6 Ecen hautaric dituc etchetara forratzen diradenac, eta gathibu dadutzatenac emazteto bekatuz cargatuac, guthicia diuersez erabiliac, 7 Bethiere ikasten dutelaric, eta behinere eguiaren eçagutzera hel ecin daitezquelaric. 8 Eta hala nola Iannesec eta Iambresec resistitu baitraucate Moysesi: halaber hauc-ere eguiari resistitzen diraucoé: guiçon adimenduz corrumpituac, fedeaz den becembatean reproboac. 9 Baina eztié guehiagoric auançaturen: ecen hauén erhogoá claro içanen duc gucietara, hayena-ere içan den beçala. 10 Baina hic complituqui eçagutu vkan duc ene doctriná, gobernua, intentionea, fedea, emetassuna, charitatea, patientiá: 11 Persecutioneac, afflictioneac, cein niri heldu içan baitzaizquit Antiochian, Iconian, Lystrian: nolaco persecutioneac suffritu vkan ditudan cioat, eta gucietaric idoqui vkan niauc Iaunac. 12 Eta Iaincoaren beldurrean Iesus Christean vici nahi diraden guciec-ere persecutione suffrituren dié. 13 Baina guiçon gaichtoac eta abusariac auançaturen ditut gaizquiagora seducitzen dutelaric eta seducituac diradelaric. 14 Bada hi egon adi ikassi dituán eta eman içan çaizquián gaucetan, daquialaric norenganic ikassi vkan dituán: 15 Eta nola haourra-danic letra sainduac eçagutu vkan dituán, ceinéc çuhur ahal baiheçaquete saluamendutacotz Iesus Christ baithan den fedeaz. 16 Scriptura gucia duc diuinoqui inspiratua, eta probetchable doctrinatzeco, redarguitzeco, corregitzeco eta instruitzeco iustitiatan: 17 Compli dadinçát Iaincoaren guiçona, obra on orotara complituqui instruituric.\n2 Timothy 3:1 Cross References - Basque


Bilboko Udalak zabaldu egin ditu Santutxuko Zabalbide kaleko espaloiak. Deia, Noticias de Bizkaia\nLEKU GEHIAGO IRABAZITA OINEZKOENTZAT\nBilboko Udalak zabaldu egin ditu Santutxuko Zabalbide kaleko espaloiak\n43. zenbakitik 53.era bitarteko tartea da, garrantzizko lekua oinezkoen joen-etorrietarako, Metroaren geltoki bat, ikastetxe bat eta merkataritzako lokala baitaude hurbil.\nEP - Miércoles, 7 de Junio de 2017 - Actualizado a las 13:27h\nJuan Mari Aburto Bilboko Alkateak gaur bisitatu duen obrak 600.000tik gora euroko inbertsioa izan du (DEIA)\nAuzokide Plana 2004an sortu zen, barrutietako kontseiluen bidez uriaren aurrerapena bideratzeko, auzoetatik hasita. Urtero 1,5 milioi euro erabiltzen dira barruti bakoitzean eta guztira 12 milioi dira urtean.\nBILBAO. Bilboko Udalak zabaldu egin ditu Zabalbide kaleko espaloiak, 43. zenbakitik 53.era bitarteko zatian, oinezkoentzat leku gehiago egon dadin. Lehen metro biko zabalera zuten;orain, aldiz, laukoa. Garrantzizko lekua da oinezkoen joan-etorrietarako, Metroaren Santutxuko geltokirako sarrera bat, ikastetxe bat eta merkataritzako lokala baitaude hurbil. Espaloiak zabaltzeaz eta konpontzeaz gain, saneamendu-sarea eta argien sarearen parte bat ere konpondu dira.\nJuan Mari Aburto Bilboko Alkateak gaur bisitatu duen obrak 600.000tik gora euroko inbertsioa izan du.\nIazko urtearen amaieran, Bilboko Udalak zenbait obra hasi zituen uriko hainbat kaletan, guztiak ere Auzokide Planaren barrukoak. Esaterako, oraintsu inauguratu den Miribilla kalekoa, ekaineko lehenengo hamabostaldian hasitako Ramon y Cajal kalekoa, abian diren Santimami kaleko lanak eta aurki hasiko diren beste batzuk, hala nola, Artazuriñan eta Blas de Otero kalean.\nKale horietan Udalak 4 milioiko inbertsioa egingo du. Obra horiek kaleak erabat berritzeko, argiak eta irisgarritasuna hobetzeko, oinezkoentzat espazioa irabazteko eta bilbotarren bizimodua hobetzeko dira.\n2016-2019 aldirako Auzokide Planak jarduteko 124 eremu baino gehiago jasotzen ditu eta horietako 70 baino gehiago abian daude. Auzokide Plana 2004an sortu zen, barrutietako kontseiluen bidez uriaren aurrerapena bideratzeko, auzoetatik hasita. Urtero 1,5 milioi euro erabiltzen dira barruti bakoitzean eta guztira 12 milioi dira urtean.\nZazpi proiektu horiei 2016-2019 aldirako Auzokide Planaren 124 jardun-eremuetan planteatuta dauden gainerako jarduketak gehitu behar zaizkie. Auzo guztietan argiztapena eta irisgarritasuna hobetuko dira. Auzokide Plan honetan elementu mekanikoak eta gune estaliak jartzea aurreikusten da, baita uri-proiektua garatuko den lekuetan berehalako neurriak hartzea ere.\nAuzokide Plana herritarrek parte hartzeko udal tresna nagusietakoa da, izan ere, Obra, Zerbitzu, Hiri Eraberritze eta Espazio Publiko Sailaren jarduerarako funtsezko tresna osatzen du.\nAurrekontua Bilboko 8 barrutien artean banatuko da, barruti eta urte bakoitzeko 1,5 milioi euro bideratuta. 48 milioi euroko inbertsioa eragingo du lau urteko epean. Gainera, herritarrek nahiz eragile politiko eta sozialek Bilboko Barrutiko Kontseiluen bidez lehenetsitako obrak eta jarduerak burutuko dira.\nParte hartzeko bideak. Proposamenak eta iradokizunak\nAuzokide Plana programa bizia da eta, auzoetako lehentasunak aldatu ahala, aldatzen ibiliko gara. Gainera, jarduera-esparru bakoitzaren helburuak adosten diren neurrian zehaztuko ditugu. Horregatik, parte hartzeko bideak prozesu osoan irekita egongo dira:\n1.- Barrutiko Kontseiluen bileretan parte hartzearen bidez.\n2.- Obra, Zerbitzu, Hiri Eraberritze eta Espazio Publikoaren Sailari herritarrek iradokizunak egiteko dauden bideak.


Egaralurrek eraikiko du eskolako aterpea - Antzuola - Goiena.eus\nEgaralurrek eraikiko du eskolako aterpea\nArantzazu Ezkibel Galdos 2010-05-06 18:12\nOsoko bilkurak atzo esleitu zituen Antzuolako Eskolako jolastokian aterpea egiteko lanak. Egaralur enpresak egingo ditu aipatutako lanok. Asmoa da Mundumira jaialdiaren ondoren, ekainaren 1ean hastea aterpeko lanekin.\nUdalak 520.251,57 eurotan esleitu ditu lanok. Finantziazioari dagokionez, Eusko Jaurlaritzako Hezkuntza departamentuak obren %60 finantzatuko du; Gipuzkoako Foru Aldundiak 100.000 euro jarriko ditu; Kutxak 65.000 euro; eta, gainontzeko finantziazioa Udalak hartuko du bere gain. Aurreikusi dute 73.000 euro gastatzea –obra zuzendaritza barne–.\nMundumira jaialdiak lanetan ahalik eta gutxien eragin dezan, obrak ekainean hasiko dituzte. Aurreikusi dute lanak udako hilabeteetan egitea; 11 aste beharko ditu Egaralurrek lanok gauzatzeko, eta datozen sei urteetarako garantia izango du.\nAterpearen azalera 1.466 metro koadrokoa izango da. Estalkiak aluminiozko txapa izango du kanpoaldean eta izeizko egurra barrualdean. Euriaz eta haizeaz babesteko polikarbonato zelularrezko kanpo-inguratzailea izango du aterpeak, barrualdean hiru metroko altuera libre uzten duena.\nIkasturte berrirako gertu\nAurreikusitakoaren arabera ikasturte berrirako gertu egongo litzateke aterpe berria.\nGainera, atzoko osoko bilkuran onartu zuten obra zuzendaritza Alvaro Perez de Amezaga arkitektoari esleitzea.


Minbizia duten haurren gurasoek unitate onkologikoak eskatzen dituzte nerabeentzat | Consumer\nMinbizia duten haurren gurasoek unitate onkologikoak eskatzen dituzte nerabeentzat\nUnitate horiek arreta pertsonalizatuagoa eta espezializatuagoa ahalbidetuko lukete, nerabeen adinarekin eta beharrekin bat datorrena.\nMinbizia duten Haurren Gurasoen Espainiako Federazioak (FEPNC), COCEMFEko (Minusbaliotasun Fisiko eta Organikoa duten Pertsonen Espainiako Konfederazioa) kide den erakundeak, Minbizia duten Haurren Nazioarteko Eguna ospatzen den egunaz baliatu da, nerabeentzako berariazko unitate onkologikoak sortzeko beharra aldarrikatzeko, COCEMFEren arabera.\nGaur egun, minbizia duten nerabeak pediatria-instalazioetan edo helduen instalazioetan tratatzen dira, baina ez dute tratamendurako leku berezirik. Konfederazioak azaldu duenez, “lekuz kanpo eta lekuz kanpo sentitzen dira beren bizitzako une latz horietan”. NFEPNren iritziz, minbizia duten nerabeentzako berariazko unitateak sortuz gero, arreta pertsonalizatuagoa eta espezializatuagoa jasoko lukete, beren adinarekin eta beharrekin bat datorrena.\nMinbizia duten Haurren Gurasoen Espainiako Federazioak erregistro nazional publiko bat sortzea ere eskatzen du, zentro guztiak bertan zaindutako haurren tumoreen zifrak bideratzera behartzeko. Gaur egun, Valentzian badago haurren tumoreen erregistro nazional bat, “baina pribatua da, eta, beraz, ezin ditu ospitaleak behartu urtero artatzen dituzten kasuen datuak ematera”, adierazi du COCEMFEk.\nOrain dagoen erregistroan jasotako datuen arabera, Espainian urtean mila bat haur minbizi kasu diagnostikatzen dira eta horietatik %80 inguru sendatzen dira. Tumore gaiztoak dituzten pazienteen bizi-kalitatea hobetzeko, Espainian 14 urtetik beherakoen artean heriotza-eragile nagusia baitira, haien familiek agintaritza eskudunei eskatzen diete unitate pediatriko integralak dituzten erreferentziazko ospitaleetan trata daitezela, hau da, onkologoak, kirurgialariak edo pediatrian espezializatutako psikologoak dituzten profesionalak izan ditzatela. Carmen Menéndez NSFko Osasun Batzordeko koordinatzaileak azaldu duenez, “puntu hau oso garrantzitsua da, zentro batzuen eta besteen artean gaixotasunak tratatzerakoan eta lantzerakoan dauden desberdintasunak adierazten baititu, eta ez luke horrela izan behar”.\nMinbizia duten haur eta nerabeen familien helburua da, halaber, bai haiek bai adingabeek laguntza psikologikoa behar dutenean jaso ahal izatea, eta etxean laguntza pediatrikoko ekipoak eta jarduera-protokoloak sortzea, Oinarrizko Osasun Laguntzako profesionalen eta arreta espezializatuko profesionalen lana koordinatzeko.\narreta haurren minbizia malignos-eu tratamendu tumoreak


2019ko maiatzaren 25a, larunbata | Ordua Euskal Herrian 15:32:27\nAspaldikoa da instituzioari buruzko eztabaida Iparraldean, baina azelerazio nabarmena hartu du azken hilabete hauetan. 2010eko abenduan frantses parlamentuak onartu zuen Lurralde Elkargoen erreformak arkitektura instituzionalean uniformitatearen printzipio sakratua urratu zuen, eskualde batzuentzat aukera berriak irekiz (ad: Alsaziako erregioa eta bi departamenduak batuko dira). Ipar Euskal Herriarentzat aldiz Pays egitura juridikoa deuseztatuz, 1994tik abiatu eta eraiki gobernantza dispositiboa (Garapen eta Hautetsien Kontseiluak) oinarririk gabe utzi zuen. Mehatxu konkretu horrek gustatu ala ez, etorkizun instituzionalari buruzko eztabaida saihestezina bihurtu du.\nDenbora berean, Euskal Herriko egoera politiko berriak lerroak mugitzen lagundu du, urteetan Frantziako Estatuko buruzagiek erabiltzen zuten argumentu-estakurua jokoz kanpo utziz: bortizkeriak irauten zueno ezin zen ezagupen instituzionala onartu, borroka armatuari amore ematea izanen zelakoan eta ETAren kontrako Madrileko borroka trabatuko zuelakoan.\nAzken faktorea eragile batzuen urteetako lanaren fruitua dugu: abertzaleen aldarrikapenak eta bereziki Batera plataformaren lana, hamar urtez lan pedagogikoa mobilizazioekin uztartu duena. Faktore horiek guztiak Garapen eta Hautetsien Kontseiluek pasa den azarotik antolatu duten ikerketa lanen iturburuak izan dira. Alde batetik mota guztietako eragile sozial, kultural eta ekonomikoak sei lan taldetan elkartu dira, politika publiko guztiak banaka ikertuz eta nondik kudeatu behar diren definituz, balizko instituzio baten eskumenak marraztuz. Denbora berean jurista talde batek frantses legediak eskainitako hipotesi guztiak aztertu ditu, inolako taburik gabe, aterabide bakoitzaren abantailak eta mugak agerian utziz. Paraleloki 40 pasa elkarrizketa egin dira eragile politiko eta sozialekin, ordu arteko iritzi bilketarik zabalena. Martxoaren 8an, konklusioak aurkezterakoan beste eszenatoki batera heldu garelako irudia eman da: Lurralde Elkargo baten sorrera hipotesia sinesgarrien eta hoberena bezala aurkeztua izan baita.\nIrekitako bidea nekez hetsiko da orain. Ondoko hilabeteetako eztabaida erabat loturik dauden bi mailatan garatuko da: Lurralde Elkargo horren eskumenak eta beste instituzioekiko harremanak. Jokoan dagoena zera da: Lurralde Elkargo hau departamendu barnean kokatuko ote da, Pirinio Atlantikoak departamendua ordezkatuko ote du Euskal Herriko lurraldean edota Akitania erregioa ere bai?


50 beka Euskadiko Gazte Enplegurako Programan | Bizkaia Talent\n50 beka Euskadiko Gazte Enplegurako Programan\n“la Caixa” Gizarte Ekintzak, Bizkaiko Enpresen Konfederazioak (CEBEK) eta Deustuko Unibertsitateak, Bizkaiko Foru Aldundiko Ekonomia Sustatzeko Sailaren laguntzarekin, “Euskadiko Gazte Enplegurako Programa” gauzatzeko 50 beka emango dituzte.\nPrograma horren bidez, Deustuko Unibertsitatean 2012/2013 edo 2013/2014 ikasturteetan graduko ikasketak bukatu dituzten pertsonek CEBEKen kide diren enpresetan praktikak egiteko aukera izango dute, prestaketan zehar ikasitakoa beren kualifikazio profesionaleko zereginak eginez garatzeko. Enpresek eskaerak aurkezteko epea 2014ko irailaren 22tik urriaren 22ra izango da.\nGazteentzako enpleguaren Euskadiko Programa\nBizkaiko Enpresarien Konfederazioak (cebek), LA CAIXAren Obra Social Fundazioak eta Deustuko Unibertsitateak, Bizkaiko Foru Aldundiaren Ekonomi Sustapeneko Sailaren lankidetzaz, 50 bekarako deialdia egin dute, CEBEKi lotutako Bizkaiko enpresetan prestakuntzako praktiken programa bat egiteko.\n2012/2013 ikasturtean edo 2013/2014 ikasturtean Deustuko Unibertsitatean egindako graduetan titulua eskuratu duten pertsonei enpresetan praktikak egiteko aukera ematea, prestakuntzan beteko duten lanerako eskuratu dituzten jakintzetan sakontzeko.\nPraktikak egitean ez da lan harremanik egongo enpresarekin, eta, ondorioz, beka hitzarmen baten bidez gauzatuko da.\nCAIXABank-en kontu bateko titularra izatea.\nDeustuko Unibertsitatean 2012/2013 ikasturtean edo 2013/2014 ikasturtean egindako graduko titulazio bat izatea.\nLanbiden izena emanda egotea, enplegu eskatzaile gisa.\nUnibertsitate titulazio beraren bidez enpresetan beste beka programa batean parte hartu ez izana, derrigorrezko curriculumeko praktikak kenduta.\nAurretik zure unibertsitate titulazioaren arloan lan harremana eduki ez izana.\nBEKA KOPURUA: 50 BEKA\n6 hilabete: 2014ko azaroaren 17etik 2015eko maiatzaren 15ra\nBekadunek, enpresa tutoreetan prestakuntza praktikoa egiteaz gainera, 100 orduko prestakuntza teorikoa egingo dute, modalitate mistoan –presentziala eta onlinekoa–, programa amaierako proiektu bat barne.\nEkonomia zuzkidura 3.000 euro gordin izango da, dagokiona kenduta, eta zazpi hilekotan banatuko da, bekan alta ematen den egun natural kopuruarekin proportzioan. Kopuru hori CEBEKek ordainduko du, enpresaria den aldetik, kontu irekian, bekadunaren izenean, CAIXAbanken.\nCEBEKek hilero kenduko du indarrean dagoen araudiak ezarritako zenbatekoa (6,09 €, gertakizun arruntei dagokien Gizarte Segurantzako kotizaziorako, eta % 2 PFEZagatik).\nGASTUAK ETA DIETAK\nEsleitutako enpresara egin beharreko joan-etorriengatiko edo praktikaren helburu den jarduerarengatiko gastuak eta dietak enpresak konpentsatu ahalko ditu, enpresak gai horren inguruan dituen erabilera eta ohituren arabera.\nBeka – enpresako praktika hutsaltzeko motibo izango dira hauek:\nArau hauetan jasotako betekizunak ez betetzea.\nEnpresak tutorearen betekizunak ez betetzea eta prestakuntza bekaren helburua bete ahal izateko zereginak/jarduerak ez esleitzea. Enpresak bere betekizunak bete ezean, bekadunak CEBEKi jakinarazi beharko dio, hainbat azkarren.\nBekaduna, justifikaziorik gabe, 3 egunetik gora ez agertzea, prestakuntza ikastaroak barne, praktika osoan zehar. Nolanahi ere, agertzen ez den bakoitzean beti justifikatu beharko du agertu ez izana. Ez agertzeko motiboa zerbitzu medikoek aitortzen duten aldi baterako ezintasuna bada, beka hutsalduko da, 29 egun baino gehiagoz agertu ezean.\nBeka aldi baterako ezintasunagatik hutsaltzen bada, bekadunak lehentasuna izango du beste beka bat emateko hurrengo beka programan, baldin eta programaren % 50 baino gehiago egin ez bada eta beka emateko unean beka jasotzeko beharrezko betekizun guztiak betetzen baditu.\nBEKADUNEK IZENA EMATEKO ESKAERAK\nBekadunek izena emateko epea: 2014ko irailaren 23tik urriaren 23era.\nIzena online emateko inprimakia\nUnibertsitate tituluaren fotokopia.\nDARDE (Lanbideko alta agiria)\nEskaerak beteta bidaliko dira posta elektronikoz DeustoAlumniren bulegora: alumni_empleo@deusto.es; Edo posta arruntez: Erref.: Gazteentzako Enpleguaren Euskadiko Programa/Deustuko Unibertsitatea – DeustoAlumni\nUnibertsitate etorbidea, 24/48007 Bilbao


Mexikoko Emakumeen Zoriontasuna Ezkontza Online\nBakoitza urtean milaka daude bakar emakumeen eta gizonen nork ezagutu dute elkar horien bidez Usa datazio zerbitzuak. Batera tasa handituz etorkinak latinoamerikako sartu Amerikako Estatu batuak (AEB), daude, gero eta gehiago bakar emakumeen eta gizonen eskuragarri eta maitasun bila, eta ezkontza. Azken urteotan, online Latin datazio izan izugarri handituz. Horiek datazio zerbitzuak laguntza, ez bakarrik Usa American singleak, baina, halaber, pertsona horiek herrialde batzuetan, hala nola Mexiko, El Salvador, Espainia, Columbia, eta abar. Zergatik ez dute aurkitu online maite. Sinatu on bat Usa datazio gune dator abantailak barne erraztasuna, erosotasuna, eta anitza. Noiz Latin Amerikarrek GUREKIN etorri, lanpetuta dira, lan egiteko eta euren laguntza bizitza berria. Horietako gehienak ez dute denbora joan bilaketa egiteko datak. Beste arrazoi bat da hori-tasa gizonezkoen Usa Estatubatuar baino handiagoa da tasa emakumezkoen beraz, asko guys horiek bilatzeko emaztea, beren jatorrizko herrialdeetan. Bestela esanda, erabiltzen dute Latin datazio guneak bilatzeko emaztea bai Espainian, Mexikon, El Salvador, Columbia, eta abar. Ondoren, babestuko dute beren emazteak Ameriketara. Hau dela eta, ez dira milaka Latino mail ordena emazteen egun hauetan. Online datazio laguntzen duzu onura asko. Erabili ahal izango duzu guztiz doan Usa datazio webgune aurkitu zure bigarren erdia. Da erraza eta erosoa bilatzen love konektatuta. Besterik ez duzu, etxean eseri eta bilatu bazkide ezin hobea. Ordaindu gabe edozein kuota, ahal izango duzu, data norbait berezia konektatuta. Erregistratzeko profil pertsonal bat da lehen hasi, norbait aurre egiteko konektatuta. Bakar izatea ez da gauza ona bizitzan. Bizitza oso laburra, ekintza hartu aurkitu zure beste erdia at Usa Datazio Guneak, gaur egun. Milaka Mexikar emakume topaketak eta ezkontza online zain, bere arima mate at free Usa datazio guneak. Ladies horiek dira, beraz, ederra eta bakartia. Behar dute izan, maitasuna eta harreman batetik gizon bakar lokalean eta mundu osoan. Badira, halaber, Mexikoko duten emakumeak Amerikan bizi besterik aurkitu nahi gizon bakar hemen. Bizi dira estatu Batuetan.\nEz dute nahi den itxura, beren bizi duten gizonak Mexikon. Ulertu behar duzu, horiek delako Mexikoko neskak dira smart nor, besterik gabe, begiratu nahi senarra goi mailako bizimodua. Zer behar dute aurkitu da larria, epe luzerako harremana. Bada, ezin duzu zaindu zure emakumea, berak ezin izango zaindu behar duzu. Mexikoko neska ezkontza dira nonahi. Bizi dira, ez bakarrik USA batuak, baina, halaber, nazioarteko beste herrialde batzuetan, hala nola, Kanada, Australia, Mexiko, Usa, Espainia eta beste herrialde batzuetan. Dugun bezala bizi mende moderno honetan, milaka Mexikar emakume aurkitu dute beren harremanak Interneten. Begiratzen dute, maitasuna eta harreman beren tokiko area. Horietako batzuk bilatzeko nazioarteko Usa emakumeen harreman-eta ezkontza. Batez ere, Mexikoko duten emakumeen bizi Espainian eta Mexikon etorri nahi USA bizi beharko dute, ezkontzeko horiek bakar Mexikoko American gizon. Mutil hauek izango babesle horiek herrialde honetan. Badira bikote askok bezala, hau, beraz, ez da ez da sorpresa gehiago. Online Dating bezalakoa da hori. Mexikoko emakume ezkontza zain daude Interneten, eta bakartiak dira eta bakar eta eskuragarri. Zer egin dezakezu bat sortzeko personals ad eta hasi txateatzen horiek. Horietako gehienak Mexikoko American neska daiteke, ingelesez hitz egiten, oso ondo dutelako Amerikan bizi. Horietako batzuk dira bakar eta batzuk dira dibortziatu arritxu. Usa emakumeak dira, beraz, eder eta sexy. Dute, gehiegi gogor lan egiteko laguntza bere familia dira eta leiala maitasuna eta erromantizismoa baita ezkontza. Mexikoko neska ezkontza besterik ez dira, beraz, irrikaz harreman bat, beraz, behar duzu, haiekin harremanetan jarri eta haiekin berriketan. Izan behar duzu adeitsu berriketan neska horiek direlako nahiko eta hautakorra. Ahal izango dute, bat baino gehiago izan tipo chat garai hartan. Noiz bisitatzen duzun free Mexikoko datazio guneak Interneten, batzuetan duzu aurre irreala Usa personals iragarkiak. Aitortu ahal izango duzu berehala profil horiek erakutsiz zure bilaketa. Beren argazkiak begiratu profesionalki, eta begiratzen dute, beraz, sexy erakartzeko Mexikoko gizon eta emakumeak. Aldendu behar duzu, horiek kideak delako besterik ez dute bidali nahi arreta mezuak behar duzu. Horietako gehienak onak dira profilak dira eta benetako Mexikoko singles duten harreman bat egiteko prest daude. Bat sortu behar duzu personals ad lehen aurretik joan ahal izango duzu harremanetan edozein kide. Ondoren, zure profila osatu da, harremanetan jarri ahal izango duzu edozein bakar Mexikoko emakume edo gizon zure inguruko eta mundu osoko.\nNaiz beltz bat Indian gizonezkoa emakume baten bila orain arte, eta, azkenean, ezkondu da. Naiz ezinduen Armada beterano bat, umore eta dibertigarria izan inguruan. Bila adin hogeita lau eta sortu. I m looking for a Mexikoko emakumeak hogeita bost eta hogeita bost harreman eta ezkontza bizi naiz-hego-ekialdeko Texas eta nahi bat emakume ona pasatzeko nire bizitza bat bilatzen dut oso polita eta nahiko eta fidagarria buruz andre — s ezkontza. Maite izango dut bere nire bihotza guztiekin, eta bera izango da my little angel. Naiz hezi emakume, hogeita sei urte, inoiz ez ezkondu, seme-alabek ez, begira nago zuri senarra larriak harreman, nahi dut ezkontzeko eta izan zoriontsu haurtxo, bizi naiz oraingoz, San Jose, California, baina ez dut joan herrialdea uzteko Martxoan,(dut visa) bada interesgarria testu me (bakarrik egonkorra eta hezi gizon hogeita lau, berrogei urte Kalifornian edo Florida) bat bilatzen dut emakume heldua horrek ez du jokatu. Izan nahi dut erromantiko eta emakume bat bezala dela ere. Naiz erretiratu at berrogeita zazpi Armada nire atzeko planoan. Bakarrik nago begira, epe luzerako harremana. Nago bat urte zuri American gizon bila neska oso gazte bat egiteko ezkontzeko. etorri nahi baduzu u. s. bat. Ekarriko dut hemen Usa datazio zerbitzu onena da iturri bat aurkitu data konektatuta. Denean aurkitu dut nire laguntzaile batean ordaindu Usa datazio gune, ordaindu behar izan nuen hogeita hamar dolar hilabete bat erabiliz beren zerbitzua aurkitu nire hitzak. Gaur egun, you guys dute doako zerbitzu datazio hori ez duzu ezer ordaindu. Hala ere, artikulu hau ez da ona baldintzak datazio eta amodioa delako erakusten du nola aurkitu bakar bat Usa emakume edo gizon batek online for free\n← Ezkontza bat Mexikoko - errusiako emaztea Beroa Mexiko


«Herenegun irakurri nion Oterori / zure poema Eganen agerturikako bat», dio Harri eta Herri-ko G poemak. Mikel Lasari eskainiak direnez, Gabriel Arestiren zabaltasun poetiko eta pertsonalaren adierazle dira noski bi lerro hauek, baina orobat erakusten dute, lankide gazteagoaren gorazarre egiteaz gainera, euskal idazleak, noizbait, erdal idazlearen aitzinean harro azaldu ahal izanda hartzen duen pozaren handia: iritsiak ginen bekatuak lilura sortzen zigula aitortzerainoko heldutasunera, gauza ginen, noizbait, gure arima haragirik lohienean galtzeko, gogoak gorputza deskubritua zigun, maitasunak bakardadea. Baudelaire-ren aurrekoak izatetik Baudelaire-ren ondorengoak izatera pasa ginen, hau da, literaturaren historia modernoaren barnean kokatu zen gure poesia, eta konplexurik gabe aldarrikatzen zituen gure poetak bere lagun hilezkorrak: Tzara, Aragon, Lautréamont, Kafka... Mikel Lasak ekarri zuen modernotasuna ordea ez da bakarrik literatura garaikidearen bereganatzeaz sortua. Ageri zuen tristura, jarrera izan gabe, inguru itogarri batek eragina zen, Hego Euskal Herriko 1950-60 urteen basatzak, deshistoriaren erreinu luzeak, ghetto hark. Esan ohi dena baino sozialagoa da bere asperdura existentziala.\nMikel Lasaren poemak berehala nabarmendu ziren, eta liburuan bildu baino lehen hartu zuten idazleen eta irakurle atzarrienen aho bateko laudorioa. Baina maiz aipatuagatik eliteko poeta izan dugu urteetan, batetik Arestik berak bideratutako poesia sozialaren arrakastak baztertu egin zituelako gainerako joera guztiak, eta bestetik Lasaren poesiaren ildoa ez delako samurra jarraitzen. Ez du estilo nabarmengarri bat proposatzen, sentsibilitate mailako berritasuna baizik: gauzak adierazteko espiritu malenkoniatsu eta, halaz guztiz, tristuran sobera laketzen ez dena. Aitortua duenez, poetak ukaiten ditu halako aldarteak, «egunttoak», barnekoak esatera behartzen duten flakeziak. Euskal olerkari zaharrek mendira bezala, itsasertzera jotzen du orduan Lasak, noraezeko ibilian gogoetatsu. Paisaia honek funtzio sinboliko apala du, giro egiteko dela ematen du, baina azkenean dekoratiboak ziruditen zuhaitzak, esaterako, ametsaren galbide bihurtzen dira, edo maitasunaren babes, edo akiduraren lekuko. Paisaian gauzatzen da hitza, baina poetaren ingurua ez da inoiz koloreduna, eta euriaren presentzia ugariak koadro inpresionista bat oroitarazten digun arren, esan liteke geometria nagusitzen dela gristasunean. Sotiltasunez, elementu gutxi batzuekin moldatzen du Mikel Lasak bere hastioa: euria, zuhaitzak, gaua... Ia estereotipoak ematen dute. Alabaina, erretorikarik gabeko poesia dugu hau, elementuen bakana kontrastea lortzeko bidea baita «xarma ustelaren» aldaera guztietan. Mikel Lasaren apunte gisako hauek zatiduren estetika dira, poetak unea harrapatzen du, denboraren eten batzuk azaltzen dizkigu instantaneak balira moduan, kontinuum batean ipini nahi lituzkeen uneak, bizitza honen hutsa adierazi eta, horrenbestez, betetzearren.\nMikel Lasa (Donostia, 1938) filosofia, teologia eta ekonomia ikasketak egina da, eta informatika alorrean dihardu. Hainbat poetaren lanak itzuli ditu, Rimbaud-en Denboraldi bat infernuan, besteak beste. Saiakera bat dauka argitaratua, Novela berria Hego-Amerikan.


Aroztegian pelotazo urbanistikorik ez!\nData: otsailak 12, 2020\nUrte berria hasi den honetan, Aroztegia eta gero zer? Plataformatik Aroztegiako pelotazo urbanistikoaren inguruko egoeraren berri emateko eskuorri bat zabaltzea erabaki dute. Herritarrekin informazioa partekatu bitartean, Lekarozko herriari, eta Baztan osoari proiektu urbanistiko espekulatzaile honekin eragin nahi den kalteaz oroitarazi nahi dute.\nJarraian dituzue eskuorriaren edukiak:\nAroztegiako pelotazo urbanistikoa egiteko, ez-urbanizagarri ziren 40 hektarea lurra urbanizagarri bihurtu zuten. Hori egin ondotik, Lekarozen, 340 inguru biztanleko herrian, luxuzko hotela, golf zelaia eta 228 etxebizitza eraiki nahi dituzte.\nProiektu hau UGPS (Udalez Gaindiko Plan Sektoriala) bitartez inposatu zen. Modu honetan herriko nekazariei beren lurrak kenduz, herri lurrak bereganatuz eta Lekarozko herriarena izan den ermita, baimenik gabe proiektuan sartuz. Hau dena egiteko, Baztango instituzioen erabakitzeko ahalmenaren gainetik pasatu dira, nahiz eta Baztango Batzar Nagusiak, Baztango Udal Gobernuak, Lekarozko herriak eta Baztan osoak herri galdeketaren bitarteaz argi eta garbi erran duen proiektu honen aurka dagoela, behin baino gehiagotan gainera.\nHainbat alditan erran dugun bezala, proiektu honek Baztango egitura sozioekonomikoa hankaz goiti paratuko luke. Horrelako proiektu urbanistikoak euskararen arnasguneetan eragiten duen kaltea nabarmena izaten da.\nPalacio de Arozteguia, S.Lren gibelean, alde batetik, Inmobiliaria Caixa Galicia dago (Partizipazioaren %51rekin), banku hau, herritarrenak ziren 9.000 milioi eurorekin erreskatatutako bankua izanik. Bertze aldetik, Salvador Urbistondo Arotzarena, Arotzarena Marin anaiak (SICAVen jabe eta iruzur fiskalagatik kondenatuak hauen artean) eta Eduardo Zubikoa Viela, bertzeak bertze. Hauek berak, La Olivan (Fuerteventura) eta Arrollalekun (Erratzu-Baztan), antzeko pelotazo urbanistikoak egin zituzten eta toki babestua zena porlanezko hilerri bihurtu dute gaur egun. Hori egin ondotik enpresak desegin eta ardura guztiak bertzeengan utziz “desagertu” dira.\nAzkeneko jokaldia Hilton Hotel katearen babesa lortu dutela izan da. Gauza positibo bezala saldu nahi digute, bertze diru gose aseezina duen multinazional baten mesedetarat jarri nahi gaituzten bitartean. Hilton Hotel kate estatubatuarrak berriki hainbat salaketa jaso ditu AEBetako epaitegi ezberdinetan. Alde batetik, haurdun dauden langileen eskubideak ez errespetatzeagatik. Bertze aldetik, 13 emakumek sexu trafikoarekin etekinak ateratzeagatik akusatu dute hotel kate hau, horien artean batzuk adingabeak dira. Eta guk sinesten ditugu! Hau al da ¨bertako emakumeendako¨ eskaini nahi dizkiguten lanpostuak?\nAroztegia Baztan ez dago salgai! espukulazioa


Urtaroen orratzak ere mugitzen zaizkigu - Zientzia Kaiera\nArdiekin egindako ikerketa batean ikusi dutenez, garuneko zelula espezializatu batzuek proteina desberdinak ekoizten dituzte udan eta neguan. Urtaroaren ezaugarrien arabera, gorputza egokitu egiten dela erakusten du horrek. Ardiekin ez ezik, litekeena da animalia ornodun guztiekin gertatzea hori. Gizakiekin ere bai.\nGorputza jakintsua dela entzun izan dugu maiz, zer behar dugun guk geuk baino azkarrago antzematen duela. Horrelakoetan gizakiei egin ohi diegu erreferentzia, baina gainerako animaliekin beste hainbeste gertatzen da. Esaterako, ez alferrik, hartzek negua eta saguzarrek egun-argia igarotzen dute lozorroan, haien ingurune eta kondizioetara egokitzeko. Ildo horretatik, gorputza jakintsua dela egiaztatzen duen mekanismo bat aurkitu dute Manchester (Ingalaterra) eta Edinburgoko (Eskozia) unibertsitateetako zenbait ikertzailek. Hain zuzen, urtaroen erlojua identifikatu dute, ardiekin egindako azterketa batean. Hala azaldu dute Current Biology aldizkarian plazaratu duten artikulu batean.\nIkertzaileok adierazi duten bezala, animaliek haien fisiologia aldarazi behar dute, urtaroen arabera ingurumenean izaten diren gorabeherei aurre egin eta biziraun ahal izateko. Hiru urtez ardien portaerari behatu eta gero, ikusi dute guruin pituitarioan edo hipofisian dagoela gakoa.\n1. irudia: Gorputzari ingurumenaren kondizioetara egokitzen laguntzen dio erlojuak. (Argazkia: JuergenG / CC BY-SA 3.0)\nEntzefaloaren azpian dagoen organo txiki honetan pars tuberalis izeneko egitura bat dago, eta bertan dauden zelula espezializatu batzuek daukaten erreakzioa egun-argiaren araberakoa da. Eta, jakina, aldi berean, egun-argi horren nolakotasuna eta iraupena urtaroek baldintzatzen dute. Horregatik, zelula zehatz horien aktibitatea nabarmen egokitzen da, urtaroa bat edo bestea izan; adibidez, proteina desberdinak ekoizten dituzte neguan eta udan. Hala ondorioztatu dute ikerketa lan honetan.\nAndrew Loudon Manchesterko Unibertsitateko irakasleak eta ikerketa honen buruak adierazi duenez, “ingurumenean gorabeherak daudela antzeman ahal izateko, animaliek fisiologia aldagarria edukitzeko beharra dute. Batzuek lozorroan igarotzen dituzte hilabete hotzenak, eta ardiak, adibidez, neguan gurutzatzen dira, hartara udaberrian erditzeko; hain zuzen ere, eskura janari gehien duten urtaroan. Orain hobeto ulertzen dugu, gorputzeko erloju honek prozesua nola erregulatzen duen”.\nLan hau ardiekin egin bada ere, ikertzaileon ustez, oso litekeena da ornodun guztiek izatea urtaroaren araberako erloju fisiologiko bat. Jakina, horrek barne hartzen ditu gizakiak ere, nahiz eta lehen uste zen guk ez genuela egokitzapenik egiten udatik udazkenera edo negutik udaberrira igarotzean.\n2. irudia: Ikerketa ardiekin egin badute ere, zientzialariek uste dute gizakiek ere badugula urtaroak adierazten dituen erloju hau.\n(Argazkia: Keith Weller / Agricultural Research Service)\nBerriki egindako zenbait ikerketek, ordea, kontrakoa diote: gizakien fisiologian ere, urtaroak baldintzatutako aldaketak izaten dira; infekzioen kontrako babes mailari dagokionez, adibidez. “Gure ikerketak, hori berretsi ez ezik, prozesu horrek nola funtzionatzen duen ulertzeko baliabide gehiago ematen dizkigu”, esan du Shona Wood Manchesterko Unibertsitateko ikertzaileak eta artikuluaren egile nagusiak.\nMekanismo ezezagun bat agerian utzi dute, beraz, lan honetan. Baina hemendik aurrera ere, soka luzea izan dezake ikerketa ildo honek. Izan ere, Dave Burt Edinburgoko Unibertsitateko ikertzaileak gaineratu duenez, “gure zelulek denboraren igarotzea nola erregistratzen duten, hori ulertzea izango litzateke hurrengo urratsa”.\nShona H. Wood et al. Binary Switching of Calendar Cells in the Pituitary Defines the Phase of the Circannual Cycle in Mammals. Current Biology. Published online: September 24, 2015. doi: http://dx.doi.org/10.1016/j.cub.2015.09.014\nArgitalpen-data: 2015/09/30 · Atala: Dibulgazioa, Kolaborazioak\nHogeita hamar urte bete eta laugarren hamarkadarantz hurbiltzen doazela, hainbat emakumeri, abian jartzen zaie erloju biologikoa, eta ama sena pizten […]\nAmaia Portugal Marka guztiak gainditu ditu Tokioko Unibertsitatean eraiki duten erloju baten zehaztasunak: 16.000 milioi urte luzean behin segundo bakarreko […]


Egileak > Miren Artetxe Sarasola\nEmaitzak: 51 artikulu. 1/2 orria\nAinhoa Gutiérrez del Pozo. Zinemagile eta kritikari\n“Kontrolatu dezakezuna kontrolatu dezakezu, eta bestea kaosak har dezala”\nMiren Aire. Hertsadura askatasun\n"Artzain bakarraren irudia mitoa da, bakarrik ezin da"\nAinhoa Ruiz De Angulo. Eskuak ozen, ideiak argi\n"Zoriontsu naiz nire isiltasunezko munduan"\nMaria Zapata. Pertsonala politikoa, jatorrizko zentzuan\n"Diskurtso terapeutikoaren aurrean beharrezkoa da ondoezak politizatzea"\nSahatsa Jauregi. Eskuekin hitz egiten du, eta begiekin entzun\n"Artea, rotaflexa eta autonomia"\nAinhoa Nadia Douhaibi. Ideiak zorrotz eta hitzak samur (Oñatiko zentzuan)\n"Ez gara arrazismoari buruz hitz egiten ari"\nIrene Arrarats. Zuzen, zehatz eta egoki


Ez dago Robin Hood handitasuna azaldu nahi da, nor da egia bere adina kondaira bat bezala gogoratzen pertsona pobreen laguntzeagatik. NextGen Gaming inspirazio hartu du Robin Hood ipuin batetik eta sortu Robin Hood - Prince of Tweets oinarritutako kondaira horrek eskriturak ona on. Hala ere, NextGen Gaming Robin Hood nahiko Robin English folklorearen Hood ezberdina da. birdie lapurrak batzuk hegazti bat da, diren lapurretak batzuk egiten joan. Zure saritzen zenbat birdie Robin Hood eta bere banda lapurtzen duten mendekoak eta haiei laguntzeko gehienezko dirua lapurtzeko joko batetik duzu.\nRobin Hood - Prince of Tweets Ez da 3D grafikoak eta paregabe aldiz batera online zirrikitu bakarra NextGen Gaming garatutako. Enpresa hau online mobile slots zerrenda luze bat tematiko eta kalitate handiko berezia grafikoak sartzen, zure aisialdirako bere sorreratik denbora aurrera ditu.\nRobin Hood - Prince of Tweets 5 jokatzen du×4 paylines 40-finko reel plataforma. Ez duzu, zirrikitua honetan guztiak bere kalitate handiko 3D grafikoak delako aspergarria aurkitu. oso kostu-eraginkorra apustuak eskaintzen ditu, bertan 20P eta £ 200.00 artekoa. Hala ere, txanpon tamaina handitzen den heinean SuperBet aukera aktibatuko duzu.\nikurrak guztiak Robin Hood ipuin pertsonaiak dira, baina horiek hegaztiak dira. Urtxintxa Maid Marian, urrezko poltsa bat, hontza, Arku eta helburu balio baxua Karta ikurrekin balio handiko ikurrak dira. Robin Hood hegazti basatien da eta gaztelu sakabanatu sinboloa da hemen.\nBonus Ezaugarri nahiko online slot honetan amazing dira. bonus erronda The Robin Hood en Arrow Ezaugarri batekin hasi, hau da, reel, ikur basatia lurreratzea abiaraziak 3. beste aldameneko zinta sinboloak piztu daiteke basatia sartu eta laguntzeko duzu sekuentziak hobea irabazlearen osatuz ere.\nRobin Hood - Prince of Tweets online slot gora jasotzen den aukera bat eskaintzen 25 free bira lurreratzea arabera 5 sakabanatzen. Beno, ere piztu ahal izango duzu free spin count sartu 50 lurreratzea arabera 5 free spin txandan zehar sakabanatzen gehiago.\nSuperBet botoia sakatu eta cash handiko saria aberasgarria SuperBets batzuk erreproduzitu ahal izango duzu. Irabazi 2.5x biderkatuko da irabazi duzun SuperBet mailan bada 1. Gainera, jokoa ere 5x biderkatzailea eskaintzen superbet mailan 2. Beraz apostu zentzuzkoa eta aukera handiak batzuk lortzeko zure banku-saldoa handitzeko diru-sari luring joko honetan.\nRobin Hood - Prince of Tweets online slot aisialdi ona egiteko aukerarik onena da. Bere anitz bonus ezaugarri piztu, dirua egiteko makina bat ezin da bere eskuetan mantentzeko off!


Zarauzko Idazleak - Gregorio Arrue - Brabanteco Genovevaren bicitza arrigarri miragarria\nBrabanteco Genovevaren bicitza arrigarri miragarria\nEz naiz holako gomendioak egiten lehena, baina hala ere egin egingo dut: idazten edota hizkuntz ezagupenak sakontzen zabiltzatenok on zenukete (genuke) klasikoak irakurtzen jartzea, eta Santa Jenobebaren hau ez da hasteko aukerarik txarrena. Ea bide batez txintxotzen zareten!\nXabier Mendiguren Elizegi (Argia, 1988-01-17)\nJenobeba errugabe salatua\nKondea joan zanez geroz Jenobeba bere jauregian bakardaderik andienean bizi zan. Egun sentia agertzen ez al zan, bere leiaurrean jarrita bordatzen zituen loreen gañera malko goriak ixurtzen zituen. Mezako ezkilla aditu orduko bere oratoriora lasterka joan, eta biotz guziz irazekiaz bere senarraren osasunagatik erregutzen zuen. Eliz-gauzak zirauten bitartean bere jarlekua iñoiz ere utsik ikusi etzan; eta leku artan bertan, gauerdi-aldean ere, ordu osoak igaro oi zituen. Ingurumaiko baserrietako neskatx guziak bereganatu, eta ardatzean, josten eta gañerako gauzak egiten trebatzen zituen bitartean, erakutsi on eta kondaira miragarriak kontatzen zizten. Nola aurtxo zanetik gaxo eta beartsuen añ adiskidea baitzan, onelako guziai ama egiazkotzat serbitzen zien. Jenobebak lana, eta lanarekin irabazia ematen etzion beartsurik inguru artan etzan; eta norbait gaizkitu orduko, hura ikustera bereala an zan; eta bere hizketa gozatsu, eta eskuerakutsi ugariakin oien neke-trabajuak arintzen zituen. Gauetako bere arazoa liñoa irutea oi zan; eta iñoiz edo berriz bere gelako leiaurrean illargitan eseri, biolintxo bat artu, eta kanta onen bat kantatzea. Gauza guzietan zuzen eta garbi, esamesa-biderik iñori ere eman gabe, eta iñor ofenditu gabe bizi zan.\nKondeak bere ondasun guzien kontua utzi zion maiordomoari zeritzaion Golo. Gizon aun guziz ondo-hitzegiña, ondo azia, fiñ-usaikoa eta bere hitz leun eta losentxakin mundu guzia engañatzen zekiena zan; baña denbora berean konzienziarik eta Jaungoikoaren beldurrik-gabea; berekoia eta gauza guziak bakarrik bere onagatik egiten zituena. Etzuen begiratzen egitera zijoan gauza ona ote, edo gaiztoa zan; baizik irabazi edo atsegiñen bat emango ote zion ala ez. Kondea irten ez al zan, bertatik abiatu zan guzien Jaun eta nagusi izaten. Kondea bera baño areago apainduta, jan-edan ase bete eta jateketa andiak ematen abiatu zan; egunean jostaketa berriren bat somatzen zuen, eta nagusiaren izanak onela ondatzen zituen. Bestera berriz nagusiaren lengo serbitzari guziak guziz gogorki artzen zituen, langilleetarañoko guziai beren alogerak murrituaz, eta iñongo beartsuri limosna bat egiten ez utziaz Arteraño bakarrik Jenobebari begiramentu andia agertzen zion eta oni gogoko zitzaiona egiteko zer egin etzekien. Jenobebak beti itzal eta anditasunarekin hitzegiten zion, eta hitz-ase bat egiteko lekurik beñere ematen etzion; eta onela beti bere neurri eta mugaan zedukan. Golok lenengotik Jenobebari obeditzen ziolakoa egiten zuen, eta bere argaltasuna ezagutu etzekion, egiñal guziaz saiatzen zan. Golo ezarian lotsa austen abiatu, eta geroenean añ lotsagabetu zan, non emakume prestu bati egin al litzaiokean pretensiorik lotsagarrienak Jenobebari egiteko ausardia izan zuen. Jenobebak aserre bizian sartuta, arentzat ordu gaiztoan beregandik bota zuen; baña Golok, bere etxekoandrea gorrotatzen ordutik abiatu, eta au galtzeko asmo eta bideak artu zituen.\nJenobebak Gologan gauz onik etzekusanak bezela, Kondearentzat karta bat eskribatu zuen, Golo nolakoa zan, eta onek zeñ aldi gaiztoa eman zion agertuaz, eta azkenean erregutuaz, gizon galgarri hura andik urrutira aiena zezala. Kondearen koziñari gizon guziz on eta prestuak Goloren txatarkeriak galerazteko egiñal guziak egiten zituen. Koziñari onek, zeña baitari zeritzaion Drako, kart hura bere konfianzako persona baten bidez Kondeari bialtzea, bere kontura artu zuen. Ordea au ere Golo askojakiñak jakin zuen. Jenobebak Drakori karta eman zion unean bertan Golok, ezpata bat eskuan zuela Jenobebaren gelara sartu, eta onen aurrean bertan Drako tristea bere arekin josi eta hillotzik utzi eta deadartzar bat egin zuen. Deadar artara etxeko guziak itsumustuan etorri, ta Kondesa izuaren izuz hilla zirudiela, hitzgabe, silla batean jarrita, drako berriz guzia odolez bustita, Jenobebaren oñetan hillozturik; eta Golo asma al guziak Kondesaren kontra esaten arkitu zituzten. Golok bereala gezurrezko asmazioz betetako karta batzuekin Kondeari mandatari bat bialdu zion; Jenobeba emazte desleial, gaizto, infame deshonragarritzat salatuaz; eta gañera etxekoandre au gaztelu artako ziegarik izugarrienean sar zezatela, berak berez agindu zuen.\nGolok bere nagusiaren berri ondo zekienak bezela, ezagutzen zuen, Kondea zuzen, errukitsu eta prestua zala baña prenda eder oien artean zakar-aldi eta supitoko aserreari leku ematen ziona; eta ala, karta ayek ikusita bere esposa berealaxe hill zedilla aginduko zuela, seguru zegoan.


Aste honetan abiatuko da Iruñean, “Bertsoaroa” | Nontzeberri\nHasiera/BERTSOTAN/Aste honetan abiatuko da Iruñean, “Bertsoaroa”\nAste honetan abiatuko da Iruñean, “Bertsoaroa”\nAzaroaren 5ean hasiko da 30. Bertsoaroa Iruñeko Udalak eta Nafarroako Bertsozale Elkarteak antolaturik. Aforoak mugatuta egingo dira saioak.\nBirusak gauzak zail jarri baditu ere, zikloa antolatzeko apustuari heldu diote aurten ere Iruñeko Udalak eta Nafarroako Bertsozale Elkarteak. Eta horretarako bertsolaritzaren aniztasuna erakusteko zazpi emanaldi ondu dira, azaroaren 5ean hasi eta azaroaren 26ra arte luzatuko direnak.\nAzaroaren 5ean jaialdi berezi batek abiatuko du zikloa. Oholtza gainean izango dira 1991ko lehen Bertsoaroan kantuan aritutako bi bertsolari, gaur egungo bi nafar bertsolari gazterekin batera. Azaroaren 10ean, Koplariak koplari izeneko hitzaldi musikatua eskainiko dute Xabier Amurizak eta Agus Barandiaranek. Azaroaren 11an, gazteen bertso saioa ondu da.\nIazko Lanku Beka eskuratu zuen Bertsolaritzaren genealogia feministak izeneko saioa azaroaren 17an izango da, emakume bertsolarien historia lehen lerrora ekarriko duena.\nAzaroaren 21ean, Bertso jasa, bat-bateko jolasa izeneko haurrentzako tailerra izango da Mendillorriko Civivoxean. “Haurrak, jolas eta ariketen bitartez gaiak eta egoerak proposatzen joango dira, eta horiei erantzunez saioa eskainiko diete bi bertsolarik”.\nAzaroaren 24an, Haatik konpainiaren Errimak bi oinetan emanaldia programatu da. Konpainiak “bertsolaritzaren soinua mugimendu garaikide bihurtu du, eta atzoko eta gaurko hainbat bertsolariren errimak baliatuz, ikuskizuna eskainiko dute bost dantzarik”.\nAzaroaren 26an emango zaio bukaera aurtengo Bertsoaroari, eta ohiko gisan, beste bertso jaialdi batek itxiko du zikloa.\nXehetasun guztiak, hemen.\n"Scriptbarik" instalazio artistikoa ikusgai, Azkuna Zentroan\nSan Telmo Museoak Erlea Maneros artistaren "Norusta" erakusketa aurkeztu du\n“Xilaba” bertsolari txapelketako bertso bilduma, telebistan ikusgai\nArabako gazteentzat bideo-kopla lehiaketa\nDuela 53 min


Psikologia eta familia\nSandra Muñoz naiz, psikologian lizentziatua 2005. urtean. Elkargokide zenbakia 1700.\nHaur eta nerabe psikologian aditua. 2006. urtetik aurrera muxar haur, nerabe eta familientzako laguntza eskaini duen psikologia gunearen zuzendaria eta langilea izan naiz. Gaur egun psikologia bulego berria aurkezten dut Errenterian; Sandra Muxar.\nSandra Muxar Bulego Psikologikoan, gurasoei zuzendutako tailerrak, gurasoentzako laguntza taldeak eta agente desberdinekiko koordinazioa burutzen dut. Baita, haur, nerabe eta beraien familiei laguntza eskaintzeko bakarkako zein taldeko saioak ere. Azkenik, familientzako laguntza eta bidelagun zerbitzuak eskaintzen dituzten udal proiektuen diseinu eta kudeaketak egiten ditut.\nAdimen handiko ikasleen identifikazio eta ebaluazioan aditua, Errioxako Nazioarteko Unibertsitatean. Javier Touron eta Roberto Ranz-en eskutik ikasteko aukera izan dut; talentuaren garapenerako zuzendutako hezkuntzaren inguruko ikuspuntu globala eskaini didatenak; baina baita pertsona guztien ezaugarriak garatzeko zuzendutako hezkuntza berritzailea ezartzeko bideak hausnartzeko eta garatzeko irrikak ere.\nPositive Discipline Association-ak akreditatutako Familiari aplikatutako disziplina positiboaren nazioarteko agiria.\nEsku hartze eremuak\nHaurrak, nerabeak, familiak, helduak eta profesionalak.\nHezkuntzarekin eta familiarekin lotutako proiektuen kudeaketa eta koordinazioa.\nHaur eta Nerabeak.\nPARTE HARTZEN DUDAN PROIEKTUAK\nIkastetxeei laguntza (aholkularitza, kanpo bulegoa, hezkuntza berrikuntza, …).\nUdal Guraso Eskolak.\nErrenteriako Udalak eskaintzen duen Familia Gunea egitasmoa.\nZerbitzuen inguruko zalantza edo kezkarik al duzu?\nFormularioa erabili eta mezua bidali dezakezu. Ahalik eta azkarren jarriko naiz zurekin kontaktuan eskaintzen didazun posta elektronikoa erabilita.\nWhatsApp erabili zure hitzordua hartzeko!


Asterix Korsikan - Wikipedia, entziklopedia askea.\n←Aztia (Asterix) Asterix Korsikan →Zesarren Oparia\nAsterix Korsikan (frantsesez: Astérix en Corse), Asterix galiarraren abenturak kontatzen dituen 20. komikia da, 1973an egina, Uderzoren marrazki eta Goscinnyren gidoiarekin.\nGaliar menderakaitzen herrixka, Gergoviako guduaren jaia dela eta bor-borka dago, eta, ospatzeko, aurretik egon ziren toki ezberdinetako matxinatuak gonbidatzen dituzte. Hauek iritsi aurretik, Asterix eta Obelix, euren gonbidatuei eskaintzeko moduko erromatar kanpamentu baten bila irteten dira. Dirudienez, ez da bakar bat ere geratzen, baina, euren kanpamentutik irten baino pixka bat lehentxeago, Gazpatxoandalus zenturioiaren gizonek, korsikar erbesteratu bat jasotzen dute, Okatarinetabelatxiktxix izenekoa, hauek zaindu behar dutena. Galiarrek aurkitu egiten dituzte, eta, borrokaldiaren ondoren, presoa eurekin eramatea erabakitzen dute, nor, bere lurrera laguntzea erabakitzen duten bere familiarekin bil dadin, eta, bide batez, Figatelixen korsikar tribuarekin bakeak egiteko, norekin aspaldidanik dauden muturtuta, Aleriako finkapenetik uhartea zuzentzen duten erromatarren aurka borrokatuz.\nPertsona ospetsuen karikaturak[aldatu | aldatu iturburu kodea]\nBere jarrera eta hitz egiteko eran Napoleon Bonaparteren antzekoa den arren, Okatarinetabelatxiktxix, Paul Giannoliren karikatura bat da, Pilote aldizkariko kazetari bat. Izena, Tino Rossiren kantu baten lehen hitzetatik dator (Oh, Catarineta, bella, chit chi...).\nGoscinny eta Uderzoren lagun pertsonala eta frantziar artista den Pierre Tchernia, Okatarintetabelatxiktxix preso mantentzen duen erromatar zenturioia bezala irudikatua dago.\nAztia Asterixen abenturak\nOpen Library: OL25558086M


azpeitia Archives - Bertsolari\nPosts Tagged "azpeitia"\nAurtengo Gabonetan ere, Ahots Baten – Mintzolaren webgunetik. Abenduaren 28an eta 29an egingo dugu Azpeitiko Dinamoa sormen gunean. Gazte sortzaile ugarik eman du izena Gabonetan gurekin bat egiteko. Arrakastatsua izan da Ahots Baten sormen topaketarako izen-ematea; berehala bete ziren genituen tokiak, eta izena emateko azkarren ibili ziren 20 gazte sortzaileek gozatuko dute\n“Ahots Baten” ekimena ospatuko da abenduan\n“Ahots Baten” ekimena ospatuko da abenduan – Abenduaren 28an eta 29an ospatuko da Ahots Baten egonaldia. Bi saiotan egingo dute aurten ekimena, Azpeitiko Dinamoa sormen gunean. Izen-ematea abenduaren 9ra arte luzatuko da. Antzerkia, bertsolaritza, kantagintza eta kontalaritza edota literaturarekin esperimentatzeko gunea izango da Ahots Baten, eta 15 eta 22 urte bitartekoei zuzenduko zaie. Lehen egunean literatura


Euskara nori saldu dioten\nEuskara nori saldu dioten –\nUmorea eta satira baliatuz, euskara batuaren historia sozial alternatibo bat asmatu dute Xabi Paya gidoigileak eta Patxi Gallego marrazkilariak ‘Nori’ komiki liburuarekin\nPatxi Gallego marrazkilaria eta Xabi Paya gidoigilea, Bilbon, Nori komikia aurkezten. LUIS JAUREGIALTZO / FOKU\n«Nori saldu diote euskara batua?». Hori da Nori komiki liburua alderik alde gurutzatzen duen galdera. Donald Trump AEBetako presidentearen merkatu librerako tratatuaren proposamenean topatu zuen lehen hari muturra Xabi Paya bertsolari, idazle eta BERRIAko kolaboratzaileak. «Patenteei buruzko atal bat bazuen proposamenak, eta burutik pasatu zitzaidan euskara batua kode asmatu bat dela, 1968az geroztik atalka argitaratzen dena, egileak dituena, adostasun bat daukana, prozesu bat… eta burutik pasatu zitzaidan galdera: eta patentatu ahalko balitz? Eta norbaitek euskara batua patentatu balu?». Eta hari horri tiraka joan da pixkanaka sortzen komikia. Eustzaina izeneko pertsonaiak euskararen gaineko eskubide guztiak eskuratu ditu, eta une oro eta leku guztietan euskara zuzen erabiltzen dela zorrotz zaintzea izango da haren helburua. Amaia Ezpeldoi eta Damian Arruti detektibeek iraganera bidaiatu eta euskara batuari Creative Commons lizentzia jartzea izango da soluzio bakarra. Patxi Gallego marrazkilariak bilakatu ditu komiki Payaren ideiak, eta Bertsolari aldizkariak kaleratu du orain.\nAurrez ere elkarrekin lan eginak ziren Paya eta Gallego. 2015. urtean kaleratu zuten Nork komiki liburua: bertsolaritza izan zen ordukoan liburuaren gai nagusia, eta lau detektibe jarri zituzten lanean, Euskal Herriko Bertsolari Txapelketako finalean, Andoni Egaña nork hil zuen argitzeko. Euskal kulturgintzari buruzko erreferentziaz eta keinuz beteta zegoen lan hura, eta ildo berean doa oraingoa ere. Paya: «Euskal kulturaren iruditeria konpartitua egiteko xede nagusia du lan honek, errelato konpartitu bat egiteko. Komunitatea ezagutzeko. Esaten dugunean ‘gu’, jakiteko nor den ‘gu’ hori, eta aurrekoan bertsolaritzaren behi sakratu bat ukitzen genuen bezala, oraingoan ere beste behi sakratu batzuk ukitu ditugu». Eta broma egin du gero gidoigileak: «Etsai zerrenda luze bat izango dut bizitzaren amaierarako!».\nUrteurrenek ere eman diete aitzakia. Mendeurrena izan du aurten Euskaltzaindiak, eta 50 urte bete ziren iaz euskara batuaren oinarriak ezarri zituen Arantzazuko biltzarretik. Bi efemeride horiek, ordea, beste hirugarren batekin gurutzatu ditu Payak, hogei urte baitira aurten Lana Wachoski eta Lilly Wachoski zuzendariek Matrix zientzia fikziozko film entzutetsua estreinatu zutenetik. Eta uztarketa horren emaitza ere bada komikia.\nSatira eta historia\nIkuspegi satirikoa da nagusi komikian, baina, sakonean, euskararen historia soziala da liburuaren ardatza, gidoigileak dioenez. Lau bide posibleren arteko bidegurutzean irudikatu du hizkuntza Payak, eta pertsonaia historiko batekin lotu du bide posible horietako bakoitza. Miguel Unamuno idazleak proposatutakoa da bide posible horietako lehena: zuzenean euskarari uko egiteko proposamena, alegia. Elbira Zipitria irakaslearen figurarekin irudikatu du bigarren bidea Payak: euskarari bere bidea egiten utzi, eta baturik sortu gabe aurrera egitea proposatzen zuen bide horrek. Sabino Arana politikariaren bideak euskara garbiaren bidea proposatzen du, eta Gabriel Aresti idazlearena da laugarren bidea, Arantzazuko biltzarreraino heldu zen euskara batuaren ereduarena, zehazki.\nBaina historia bezainbeste du komikiak fantasiatik, eta, beraz, benetako gertakari eta bertsoaldi historikoekin batera doaz nahasian denboran zeharreko bidaiak, euskaltzainen eta klonen arteko laser ezpata borrokak, hologramak, euskal musikarien aurkako epaiketak, izpi hilgarriak jaurtitzen dituen euskara zuzentzaile hegalari bat…\nMarrazketa estilo batetik bestera jauzika aritu da Gallego horretarako. Tarteka Marvel komiki etxearen super heroien komikien estiloa hartu du pasarte batzuetarako, Dragoi Bola komiki serie ezagunaren aire bat baliatu du beste batzuetan, errealista aritu da beste zenbaitetan, Ralf Konig marrazkilariaren estiloa imitatuz irudikatu ditu gizonen arteko sexu eszenak, eta, dioenez, tarteka, lortu du bere-bereak dituen figura sudur handi eta begi borobildun gutxi batzuk sartzea ere. «Sekuentzia bakoitza mundu bat da».\nEstiloz estilo aritze hori da komikiko elementurik erakargarrienetako bat, marrazkilariaren iritziz, baina baita egiteko zailenetako bat ere. «Xabiren [Payaren] gidoiek asko eskatzen diote marrazkilariari, sekuentzia bakoitza ebatzi beharreko ekuazio baten antzekoa da».\nSabino Arana pertsonaia, adibidez, maiz marraztu du komikirako Gallegok, eta, azaldu duenez, ezberdin irudikatu du kontakizunaren pasarte bakoitzean. Baina ez du nekea ezkutatzeko lanik hartu marrazkilariak. Esan duenez, bi urte eta erdiz izan da komikia bere jarduera nagusia, eta azken hilabeteetan baita ia jarduera bakarra ere. Gehitu du tarteka gidoigilea akabatzeko «sen basatia» ere gainditu behar izan duela. Txantxetan. Ustez.\nGallegok esan du, adibidez, paisaiak egiten bereziki lan handia egin duela. Onartu du «barrokoak» direla bai Paya eta bai bera ere, eta kultur erreferentziaz josita doazela komikiko binetak.\nAdos dago Paya barrokismoaren ideiarekin, eta hiru irakurketa modu daudela dio horregatik. Dioenez, komikian «surf» egin dezake irakurleak, kontakizun nagusiari orriz orri azkar jarraituz. «Igeri» ere egin daiteke komikian, orri bakoitzean pixka bat geratuz. Baina, Payaren hitzetan, nahi izatekotan, badago komikian «urpekari» izaterik ere, eta, modalitate horretan, hamar minutu ere pasa ditzake irakurleak orri bakoitzean agertzen diren elementu eta erreferentzia guztiak identifikatzen eta haien bila.\n«Gaiztakeriaren mugan». Payak dio, aurreko komiki liburuan bezala, oraingoan ere puntu horretan aritu direla, baina bigarrenarekin «zintzoago» aritu direla sentitzen du berak. Bilbok presentzia berezia hartu duela ere esan du. «Agian euskara batuaren gerra nik presenteago ikusten dudalako Bilbon, eta agian erronka benetan hor dagoelako, eta izango da ere, seguruenik, orain hor bizi naizelako ere».\nNork izan zen lehen liburuaren izenburua, Nori da bigarrenarena, eta, kasik, ezinbestekoa dirudi Nor izeneko hirugarren eleberri grafikoak. Trilogia bat nahi lukeela onartu du, behintzat, Antxoka Agirre Bertsolari aldizkariko arduradunak. «Aldizkariaren 25 urteak ospatzeko atera genuen Nork, eta aldizkariaren historian agortu den zenbaki bakarra izan da. Sekulako feedbacka izan genuen, eta gerora ere dezentetan galdetu izan digute bigarrena noiz zetorren. Iritsi da, eta Noriirakurrita, trilogia da gorputzak eskatzen duena, nor-nori-nork bat osatzea».\nTags: antxoka agirre euskaltzaindia euskara batua Euskara nori saldu dioten komikia nori patxi gallego trilogia xabi paya


Luisetaines - Wikipedia, entziklopedia askea.\nMichel FORGET (2014-2020)\n48° 28′ 03″ N, 3° 10′ 47″ E / 48.4675°N,3.1797222222222°E / 48.4675; 3.1797222222222Koordenatuak: 48° 28′ 03″ N, 3° 10′ 47″ E / 48.4675°N,3.1797222222222°E / 48.4675; 3.1797222222222\nLes Ormes-sur-Voulzie, Paroy, Saint-Sauveur-lès-Bray, Sigy eta Vimpelles\nLuisetaines Frantziako udalerria da, Seine-et-Marne departamenduan dagoena, Île-de-France eskualdean. 2013an 220 biztanle zituen.\n2007an Luisetaines udalerrian erroldatutako biztanleak 220 ziren. Familiak 86 ziren, horien artean 24 pertsona bakarrekoak ziren (16 bakarrik bizi ziren gizonak eta 8 bakarrik bizi ziren emakumeak), 31 seme-alabarik gabeko familiak ziren, 23 seme-alabak dituzten bikoteak ziren eta 8 seme-alabak dituzten guraso-bakarreko familiak ziren.\n2007an 104 etxebizitza zeuden, 87 familiaren etxebizitza nagusia ziren, 15 bigarren erresidentzia ziren eta 2 hutsik zeuden. 100 etxeak ziren eta 2 apartamentuak ziren. 87 etxebizitza nagusietatik 74 bere jabearen bizilekua ziren, 11 alokairuan okupaturik zeuden eta 2 doan lagata zeuden; 4 etxek bi gela zituzten, 21 etxek hiru zituzten, 17 etxek lau zituzten eta 45 etxek bost zituzten. 62 etxek euren parking plaza propioa zuten azpian. 40 etxetan ibilgailu bat zegoen eta 39 etxetan bat baino gehiago zituzten.\nLuisetaines udalerriko biztanleria-piramidea 2009an .\n2007an lan egiteko adina zuten pertsonak 134 ziren, horien artean 96 aktiboak ziren eta 38 inaktiboak ziren. 96 pertsona aktiboetatik 88 lanean zeuden (47 gizon eta 41 emakume) eta 8 langabezian zeuden (4 gizon eta 4 emakume). 38 pertsona inaktiboetatik 11 erretiraturik zeuden, 11 ikasten zeuden eta 16 "bestelako inaktibo" gisa sailkaturik zeuden.\n2009an Luisetaines udalerrian 86 unitate fiskal zeuden, 226 pertsonek osaturik. Pertsona bakoitzeko diru-sarrera fiskalaren mediana urteko 18.062,5 euro zen. \n2007an zeuden 13 komertzioetatik, 3 eraikuntza enpresak ziren, 1 ibilgailuen saltze eta konpontze enpresa zen, 2 garraio enpresak ziren, 1 ostalaritza eta jatetxe enpresa zen, 1 informazio eta komunikazio enpresa zen, 4 zerbitzu enpresak ziren eta 1 administrazio publikoko enpresa zen.\n2000. urtean Luisetaines udalerrian 4 nekazaritza-ustiategi zeuden.\nWikimedia Commonsen badira fitxategi gehiago, gai hau dutenak: Luisetaines\nOrriaren azken aldaketa: 27 otsaila 2019, 08:38.


OSTE, etxeOSTE, bazkalOSTE eta dautsazanak - Bizkaieraren ataria\nOSTE, etxeOSTE, bazkalOSTE eta dautsazanak\nPosted on 2017/07/07 2019/04/26\nOste izenak leku-denpora kasuetan ostei- itxura hartzen dau bizkaieraren sartalderengo alderdian. Orozkoko andra bati entzunak dira ondoko adibideok: bazkaldu osteain, zure osteian, ate osteian, eta: Zure osteikoa zein da? Gaur ez, baina aldi baten Arratia aldean ezaguna zan ostei– hitz-oina. J. Mateo Zabalaren alegi-fabulen euskal bertsinoan, bertsoz idatzirik, pasarte hau agiri da: Ta oolen idigitik / ak eginik begiak, / darakutso argiak / sasiaren osteitik / otsotzar salobrea.\nIzen kategorien artean leku-espazio balioaz darabilgu sarri, bai bakarrean, bai konposaturik. Eta berorren balioa, atze, gibel izenen antzekoa da; latinezko post, gaztelaniazko tras, despus de aurre-marken ordain zuzena.\nDiferentzia bat badago horraitino oste eta atze izenen artean. Oste, ikusten ez dan edo zerbaiten ezkutatua dagoan leku edo gunea danean darabilgu. Herri edo auzo biren erdian gane, hatx edo mendi bat tartean dagoanean, alde batekoentzat beste aldekoak ganostekoak edo hatxostekoak dira. Lino Akesolo idazleak, Dimako semea bera, Nikolas Alzola Bitao idazleari, Maariko semea hau, honen Atalak bilduma-liburuari hitzaurrea egin eutsan, eta izenburutzat ipini Atxostetik Atxostera. Eta honako berbakaz argitu: Atxostekoa naz eta Atxostera nator. (…) Niretzat txikitarik izan da entzuna Atxoste. Atxostekoa zan nik neure auzoan euki neban lehenengo eskola-maisua, Otamotxa ezizenez. Atxosteti agertzen zan, astean behin edo, asto ganean, ogi zuridun andrea, lehenago hemendik hara joana. Atxosteti etorten jakun, urtean birritan gitxienez, gazteri urduria, santzoka eta kantari, auzoko jaiai bizitasuna emoten. (…) Urteak igarota, Durangoaldean nintzala, barreak emon eustan Atxoste hori entzunda. Nik Atxosten nintzala uste, eta neu nintzan han hatxostekoa, bestaldekoa. Hara ba, esan neban nik, herri batekoak gara guztiok hemen. Zuek hatxostekoak, gu bere bai.\nOste darabilgunean, atzekoa ikustea galerazoten dauen, ostentzen dauen zerbait ohi dago bitartean. Eguzkia iluntze beranduan mendi ostean ostentzen da. Ate ostean dagoana ez dau atetik sartzen dana behingoan ikusten. Eta halan dino gure errefrau zahar batek be: On eginaren pagua, ate ostean palua.\nOstendu aditzaren oina osten (ostean) adizlaguna dogu, -n inesibo zaharra atzizki dauela, itxuraldaturik ostondu (edo ostu). Ume-joko ezagunetatikoa da osten-ostenka egitea (leku askotan oston-ostonka deritxona, eta guk txikitan ostu-ostuka generitxona). Osten-ostenka jokoan horixe da lehia, hain zuzen: bila dabilenak norbera ez ikustea, ondo ezkutaturik egotea. Ostendera izena be, leku ezkutu, ezkutaleku esanguraz, horrexetatik dator. J. Mateo Zabala gure sermoilari sutsuak neska-mutilen arteko seigarren mandamentuko ezbideei buruz esango leukenez: Baia okeluetan, ostenderetan ta bazterretan zer gura egin, zelan gura ebili, gerokoari bildurrik artu bagarik, eta gero seina oratu jakenean, Ai ene ondrea! Ezin ezkonduko naz!. Ostendia be entzuten da hondino, norbaiti aurrez esan beharrekoa atzetik, ostetik gaizka-esaka edo dongaro-esaka dabilenagaitik: Aurretik itxura bat emon eta ostenditik edozer esan.\nEspazio eremutik denpora eremura erraz joten dabe hitzek. Bertan edo bertatik dinogunean, ez da beti han edo handik, ezpada orduantxe momentuan, derrepentean be izan leiteke. Beste hainbeste jazo da oste horregaz be. Izen kategoriaz oste, geroa edo denpora erreferentziaz ondokoa adierazoten dau, erromantzeetako hitz eratorri askotan, post latinoa aurretik dala hainbat sortu izan diran modura. Ondorioa edo konsekuentzia adierazoteko be sarri darabilgu. Egin dozun beharrak ostea ekarriko dau esan daroagu, horrek bere ondorioa izango dauela aditzen emoteko; gehienetan, oste txarra izan doa.\nBaina euskal hiztunak berez-berez, edozein izenegaz era librean eregi leikez denpora-eremuko konposatuak. J. Mateo Zabalaren esaldi bi, horren erakusgarri. Bata: Ez ibili bere ardangelan (tabernan) sartuten: sermoi osteko berbeteak eta barriketeak, sermoian artu zan biotzeko berotasuna eta samurtasuna galarazoten dau. Bestea: ze ikaragarrizkoa izango dan eriotza ostean Jaungoikoari emon bearko deutsagun kontu estua!.\nPostposizino kategoriaz be guztiz ezaguna da ostean denpora zentzuaz. Nekearen ostean poza, XVI. mende hondarreko RS errefrau bildumako 41garrenaren esana.\nAditz partizipioari darraiola, ia beti eta juntagailua lokarri dala, euskera modernoan behintzat zabal dabilen egitura da, Uribe merindade zaharreko lurraldean behinik behin. Hiru adibide: Zu ikusi eta ostean hasi da barreka; lehenago ez. Nik etxetik urten eta ostean joko eban telefonoak, ze neuk ez dot entzun. Jan eta ostean egingo dogu berba.\nEmendiozko juntaduraren lekua beteten dau ostean postposizinoak -z/-az atzizki instrumentalaren ondoren. Egitura ezagunak dira hazaz ostean eta honen hurbilak: honezaz ostean eta horrezaz ostean. Edota aditz jokatuaz, -naz ostean egituraren bidez: Emon dogunaz ostean, hondino gehiagoren eske daukaguz. Gaur ez hainbeste, baina gure klasikoen aldietan geure-geureak izan doguz egiturok, eta hizkera jasoan gaur be guztiz gomendagarri dira, erderazko adems de preposizinoaren ordainetan erabilteko.\nEsamodu edo lokuzino bat be ezin aitatu barik itxi lei, bizi-bizi daukagu oraindino be, harridura-ingurune jakin batzuetan. Juan Antonio Mogelek txito eban begiko esapide hau, lekukotasunek darakusenez: Ze urte eta urte oste!, Ze onra eta onra oste!\n“Edertua emango lioke txapelketa batek bertsolaritzari”AurkezpenaAditz partizipiotzat izentauko ditugu oin...


KiBi IN elefanteak – Sabeletik Mundura Denda\nHasiera / Motxila Ergonomikoak / KiBi IN / KiBi IN elefanteak\nKiBi IN elefanteak\nKiBi IN haurrarekin hazten den motxila ergonomiko Txekiarra da. IN modeloa 2021eko udan atera da eta berrikuntza interesgarriak dakartza.\n4 hilabete ingurutik aurrera erabiltzeko egokia da (66 cm ingurutik eta buruaren mugimendu autonomoa izatetik aurrera). 4 urte ingurura arte erabilgarria (homologazio testetan 116cm eta 20kilora arte probatua dago bere erabilgarritasuna).\nTxekiar Errepublikan diseinatua da eta bertan josten da nagusiki Txekia zein Europar Batasuneko materialeak erabiliz.\nMotxila honen diseinuak jarrera osasuntsua sustatzen du haurtxo txiki zein nagusiagoentzat beraien erosotasuna bermatuz. Haurrarekin haziz doa bere beharretara egokituz.\nHaur pisutsuetara egokitzeko gerriko sendoa, tirante erosoak eta %100 kotoizkoa den panela eta lo daudenean edo eguzkitik babesteko kapela handia ditu.\nSKU: 111 Kategoriak: KiBi IN, Motxila Ergonomikoak\nHauek bere bereizgarriak:\n1. Zabalera egokitzeko botoi bidezko sistema\nMotxilaren zabalera botoi bidezko sistemarekin egokitzen da eta haurtxoaren belaunaldea babesten duen gune biguin bat du. Haurra haziz doanean botoiak lotzen joanez motxila ere hazi egingo da.\n2. Altuera egokitzeko aukera\nHaurraren beharren arabera altuera egokitu dezakezu mosketoi bidezko sistema bidez. Besoak atera nahi baditu edo mugimendu askatasun handiagoa behar baditu jaitsi eta lokartzen bada edo sostengu handiagoa behar badugu igo dezakegu.\n3. Posizio aniztasuna:\nHaurra aurrean eraman dezakegu (tiranteak zuzen edo gurutzaturik), bizkarrean edo aldakan.\n4. Biltzeko aukera:\nMotxila erabiltzen ari ez garenean gerriko moduan erabil dezakegu, baita haurra gainean apoiatua izateko ere.\n5. Heldu (ia) guztientzat erosoa.\nNeurri ezberdinetako helduei egokitzen da, argal zein zabaleentzat eroso bihurtuz (gerrikoa 58 eta 135cm-ko zabalera artean erabiltzeko erosoa da).\nMaterialea: %100 kotoia\nMantenua: Garbitu erabili aurretik, ez sartu burukoaren estalkian garbitzeko. Garbigailuan sar dezakezu 30º arteko programetan, zentrifugatze baxuan. Ez erabili lehorgailurik ez eta plantxarik ere.\nKiBi IN Happa urdina\n€130.00 Saskira gehitu\nKiBi IN kardabera turkesa\n€130.00 Info gehiago\nKiBi IN granada\nKiBi IN Lenire fularrarekin gaueko izarrak- atzea\n€150.00 Info gehiago\nHautatu kategoria bat Bandolerak Fularrak Hitzaldia LIKIDAZIOA Motxila Ergonomikoak Emeibaby Easy KiBi AIR KiBi EVO 2 KiBi IN Osagarriak Adur Babesleak Berokiak Estalkiak eta babesleak Pixoihalak eta toailatxoak Poltsak


Bingen Zupiriak azalpenak emon ditu orain arte hartutako neurriak azaltzeko - bizkaie.biz\nBingen Zupiriak azalpenak emon ditu orain arte hartutako neurriak azaltzeko\nBizkaie! 2020-05-15 13:22 Kulturea\nEusko Legebiltzar-ean emon ditu azalpenok.\nBingen Zupiria Kultura eta Hizkuntza Politikako sailburuak agerraldia egin dau gaur Eusko Legebiltzarreko Diputazino Iraunkorrean, Covid 19ak kulturearen, hizkuntza-politikearen eta kirolaren arloetan sortu dauen egoerearen aurrean bere Sailak hartutako neurriak azaltzeko. Agerraldia berak eskatuta egin da eta sailburuak mueta biko neurriak zehaztu ditu: krisialdi honek aitatutako arloetan izango dituan ondorioak aztertzekoak eta bigarrenik, krisiaren ondorioak arintzeko abian jarritakoak.\nKulturearen arloari jagokionez, Zupiria sailburuak balioa emon nahi izan deutso Osasun Larrialdia eta Alarma Egoerea deklarau baino lehenagotik kultur sektore ezbardinakaz eta gainerako erakundeakaz izandako etenik bako komunikazinoari. Sektoreko ordezkariakaz eta kultur erakundeakaz izandako bilerak zehaztu ditu. Era berean, Eusko Jaurlaritza, foru aldundiak, uriburuetako alkateak eta Eudel Hakobaren barruan batu dirala azaldu dau, egungo egoereari erantzun bateratua emoteko. Azkenik, adierazo dauenez, Kultura eta Hizkuntza Politika Sailak hainbat bilera egin ditu Espainiako Gobernuko Kultura eta Kirol Ministerioagaz eta Zinematografia eta Ikus-entzunezko Arteen Institutuagaz.\nNeurriak kulturearen arloan\nKulturaren arloan bultzatutako neurri zehatzei dagokienez, sailburuak honako hauek nabarmendu nahi izan ditu: Krisiaren eraginaren dimensinoari buruzko datuak izateko asmoz, Kulturearen Euskal Behatokiaren bidez inkesta bat egin jake sektoreko langile eta sortzaileei. 243 eragilek erantzun deutse inkesta horri.\nEusko Jaurlaritzeak kultura arloko langileei zuzendutako aholkularitza zerbitzua jarri dau martxan; zerbitzu honen helburua da Covid 19ak eragindako krisiaren ondorioei aurre egiteko martxan jarritako laguntza eta neurriei buruzko informazino guztia hurreratzea. Zerbitzua Kulturklik Pro plataformearen bidez eskaintzen da eta tresna bi eskaintzen ditu: banan-banago aholkularitzea eta kultur sektore ezbardinetako profesional eta eragileei zuzendutako gida bi.\nLanbidek eta Kultura eta Hizkuntza Politika Sailak bultzatutako Kulturako langileentzako laguntza-programea izenburukoak 2,5 miloe euro bideratuko ditu profesional horreen jarduera ekonomikoa arintzeko, askok kultura-jarduerea bertan behera itxi edo atzeratu behar izan dabelako. Aste honetan iragarri bezela, beste miloe bi euro bideratuko dira kulturearen arloko mikroenpresei zuzendutako laguntza-deialdi batera, enpresa horreen egiturazko gastuei aurre egiten laguntzeko.\nEusko Jaurlaritzeak, Elkargiren bitartez, autonomoentzako eta enpresentzako likidezia funtsera joteko aukerea eskaini dau. Azken datuen arabera, 406 finantziazino eskaera jaso dira kultura eta kirol arloan, eta oraingoz 177 onartu dira (8,5 miloe euroko balioa izango dabe).\nJustizia eta Lan Sailaren bidez, ERTEen kudeaketeari erantzun jako. 562 eskaera aurkeztu dira kultura-sorkuntzeagaz, arte-sorkuntzeagaz eta ikuskizunakaz lotutako jardueretan. Era berean, liburutegietatik, artxiboetatik, museoetatik eta beste kultura-jarduera batzuetako enpresetatik jasotako beste 121 eskaerari erantzun jake.\nSailburuak azpimarratu dau Kultura eta Hizkuntza Politika Sailak eutsi egin deutseela kultura-sorkuntzarako deialdi guztiei eta egoera barrira egokitzeko lanean dabizela.\nKulturearen konsumoari jagokonez, Kultura Sailak eLiburutegiaren eskaintzea indartu dau, eskariaren hazkunde handiari erantzuteko (mailegu digitaletarako lizentzia barriak erosi eta eLiburutegiaren lantaldea indartu dau).\nLiburutegi publikoetako liburuen erosketea handitzen doa, hurreko liburu-denden bitartez. Euskerazko liburuak edo Euskadin argitaratutakoak erosteari emongo jako lehentasuna. 2019an, 680.000 euro bideratu ziran liburuak erosteko, aurten 900.000 euro.\nEtendako kultura-jarduerea berreskuratzeko edo aurten diruz lagundutako jardueren kostuen zati bat finantzietako lanean dabil Eusko Jaurlaritzea eta kostu horreek datorren urtera atzeratuko litzatekez.\nEtxepare Euskal Institutuak be bere jarduera egungo egoerara egokitzeko lan egin dau.\nSailburuak honako ekimenak nabarmendu ditu: HABEk egoera barrietara egokitu dau euskaltegien jarduerea eta euskaltegiak berriro martxan jarteko plan bat diseinau dau.\nHABEk hizkuntza-eskakizunak egiaztatzeko egutegia berretsi eta bagilaren 12tik aurrera aurrez aurreko azterketak egingo dira barriro.\nEuskaraldiaren bigarren edizinoa zemenditik aurrera egin daiten lan egin da, ekimena hasi aurreko prozesua egungo beharretara egokituz. 'Etxealditik Euskaraldira' ekimena abian jarri da.\nEusko Jaurlariteza EITBgaz lanean dabil euskerazko ikus-entzunezko eduki barriak eskaintzeko, bereziki eskola-eremutik kanpo euskereagaz loturarik ez daben umeentzat pentsauta.\nEremu Sozioekonomikorako Euseaeraren Plan Estrategikoa egokitzeko lanean dabil Eusko Jaurlaritzea.\nAzkenik, Hizkuntza Politikarako Sailburuordetzea lanean dabil diru-laguntzino deialdiak egungo egoerara egokitzeko.\nAzkenik, Zupiria sailburuak azaldu dauenez, jarduera fisikoaren eta kirolaren esparruan, besteak beste, honako ekimenak jarri dira martxan:\nJarduera Fisikoaren eta Kirolaren Zuzendaritzeak hurrekotasun eta interes handienagaz erantzun deutsee sektorearen arduei, maila guztietan: federazinoak, klubak, enpresak, instalazino publikoak eta pribatuak eta gainerako erakunde publikoak.\nBerrogeita hamar bat bilera egin dira egoerearen diagnostikoa egin eta konponbideak topetako.\nJarduera Fisikoaren eta Kirolaren Zuzendaritzeak federazino guztiei eskatu deutse egoereari buruzko azterketa bat egiteko.\nFederazinoei zuzendutako diru-laguntzino deialdiak aurreratu dira, 47 euskal federazinoek likidezia izan deien egoera honetan.\nFederazinoen lizentzien ordainketei buruzko txosten bat egin eta federazinoen esku jarri da, osasun-larrialdi honetan erispide bateratuak izan deiezan.\nFederazinoen hauteskunde-prozesuei jagokenez (2020an egin behar ziran), 2021eko bnagilera arte luzatu da epea.\nEusko Jaurlaritzea lanean dabil kirol-alkarte eta klubek Elkargik eta Eusko Jaurlaritzeak sortutako finantziaketa-funtsaren bigarren fsean parte hartu ahal izan deien.


Donibane eskubaloi taldeak Ereintzaren aurkako derbia galdu du - Oarsoaldeko Hitza : Oarsoaldeko Hitza\nDonibane eskubaloi taldeak Ereintzaren aurkako derbia galdu du\nLarunbatean Donibaneko udal kiroldegian jokatutako eskualdeko derbia kanpokoarentzat izan zen, Ereintza eskubaloi taldearentzat (23-27). Oreretarrek irabazi zuten Lurraldeko Lehen Mailako 16. jardunaldiari zegokion partida eta Donibanek bost punturekin...\nLarunbatean Donibaneko udal kiroldegian jokatutako eskualdeko derbia kanpokoarentzat izan zen, Ereintza eskubaloi taldearentzat (23-27). Oreretarrek irabazi zuten Lurraldeko Lehen Mailako 16. jardunaldiari zegokion partida eta Donibanek bost punturekin jarraituko du hamaikagarren tokian; Urnietako soilik dute atzetik pasaitarrek; orain arte bi puntu besterik ez dituzte pilatu urnietarrek.\nDatorren asteburuan Hegialderen kantxa bisitatuko du Donibanek. Legazpiarrak hirugarren postuan daude, 23 punturekin; hamaika partida irabazi dituzte, lau galdu eta bakarra berdindu.\nBigarren taldeak ere galdu\nLurraldeko Bigarren Mailako taldeak jipoi gogorra jaso zuen Arrasaten (38-22). Donibane zortzigarren postuan dago, sei punturekin, eta gertuago dago azken postutik, zazpigarrenetik baino, Arrasatek lau puntura ireki bai du sanjuandarrekiko tartea.\nHurrengo partida etxean jokatuko dute sanjuandarrek, Amenabarren kontra.


Plazako mogimenduak ahotan hartuta\nLekuona zaharrak bere liburu zaharrean dioskunez, "los muy envejecidos (bertsolariek) en estas lides (txapelketa batez ari baldin bada ere, "saioak" ulertu beharko dugu noski, besterik gabe), tomo Txirrita y su primo Saiburu, se asieron para cantar, a cualquier circunstancia de la fiesta que se estaba celebrando". Zaharrak kontuok ere, 1935ko San Sebastián egunean kokatuak, Kursaal zenaren aretoan. Beste garai bateko gauzak, gaijartzailearen aginduei kaso handirik egin gabe iharduten zuten agure haiek. Kastakoak ziren Lujanbiotarrak.\nInprobisazioa zen nagusi, oro zen plaza, bizitza bat-batean atzematen zen, eta hariari bitatik ez baina hiru eta lau muturretatik ere heltzen zioten bertsolariek. Gertakaria, bitxikeria, ezohikoa bertan harrapatzeko ahalmen hauxe zen, hain zuzen, inprobisazioa: erne egote bat, bizitzari adi egon behar bat, zen mendrenari ere erreparatzea. Estatu bat zen inprobisazioa, apaizgo laiko bat, epailari eta gaijartzailearen baldintzak hautsirik benetako bertsolaritza suposatzen zuen bizimolde bat. Bizitzaz bustitako bertsolaritzaren azken aleak, ondikotz!\nBizitza hura zeremonia zen bilakatu. Teatroetara eraman behar zen bertsolaritza, arte mailara jaso nahi zen ihardun inkonszientea uste zena. Eta euskal kultura prestijiatze beharrezko hartan (literatura idatziak lortu ez zituen txaloen bila), bizitza kodifikatzeko ahalegin hartan, teatrala bilakatu zen bizia eta naturala zena.\nGaijartzailearen (epailariaren ere bai, zenbaitetan) eta eginkizun sozial dotore bat —antzokira, eta ez plazara— betetzera doan publiko —geroz eta urrunago— baten erresuman aurkitzen da bertsolaria. Ito ere egingo duen ingurune berrian. Azti, sorgin, herri-kontzientzia eta mago munizipala zena bereter eta morroi digute bihurtzen maiorazgo nazional gustagarria bilakatu beharrez. Bertsolaria puntulari egiten da. Lehen, bertsoa bota egiten zen; orain berriz bertsoa bete egiten da. Arau batzuen poderioz da inor bertsolaria, eta bertsoarekin "kunplitzea" izango da garrantzitsuena. Ez alaitasunik, ez freskotasunik, seguritatea da disziplina berriaren kalitaterik estimatuena. Ziurtasuna eta zuhurtasuna: iadanik, inportanteena poto ez egitea izango da: puntularitza. (Puntuka aritzearekin zer ikusirik ez duena, hartan seguritatea, korrektotasuna bilatzen baita, eta honetan ordea desekilibrioa, bizitasuna, apustua).\nSensibilitatea bai, baina hitzetik hortzerako jeniorik ez zuen bertsolaria —nerbioak ezin lotu, bozik ez, azkartasuna falta...— bertsopapergilea alegia, genuen gaijartzailearen inperiotik kanpo gera zitekeen bakarra. Baina honi ere, askotan, gaia inposatu, "jarri" egiten zaio (eta aspalditxotik zetorren zensura hau), misionistak, Jesusen llaga dibinoak eta Birjina amorez urtua besterik aipatzen ez dituzten papertzarrek sitiatuak gaudelarik. Zubizarreta azkoitiarraren kasoa (1855-1905) ereduzkoa da: Santa Klara komentuko kapeilauei erakusten zizkien bertsoak, eta D. Migel Haundiak eta D. Migel Txikiak onespena eta bedeinkazioa emandakoan eramaten zituen inprimategira. Hemezortzi bertso-paper argitaratu zituen, bat bere buruari jarritako bertsoz, bat Cubako gerlari (negargarriak), bat Muatzko heriotzari, eta hamabost erlijiozko. Ez da kasualitatea. Eta adibidea borobiltzeko, esan dezagun erlijiozkoak ez dituen bertsoak onenak izateaz gainera, Muatzko heriotzarena ezagutzen dugun bertso-paperik kalitatezkoenetakoa dela, hala hitzez nola aukeratutako doinuz... Egia da, halaber, enkarguz egindako bertso asko eta asko oso kalitate handikoak direla, baina egileak Txirrita (Trajinos beltzarenak...), Pello Errota (ezkontza galdutako bertsoak...), Xalbador (Xenpelar sarirako egindakoak...) ditugu, bertsolaritza, eta ez puntularitza, egin dutenetakoak, hain zuzen. Ez ahantzi.\nPuntularitzan, bertsoak "bete" behar horretan, rekurso linguistikoak nagusitu egiten zaizkie rekurso estilistikoei. Puntua, rima aberastu egiten da, euskaraz ongi egitea ere helburu bat da ("zibilak esan naute..."), hitz asko jakitea beharrezkoa izango zaio bertsolariari. Ez da harritzekoa izango bertso aldrebes bati zor izatea bertsoetan esan den gauzarik ederrenetako bat: "itsasoan ari dira / arbolak aldatzen"... (Xenpelar akonplejatu bat Justoren aurrean). Ez gara bertsolaritza poetiko bat aldarrikatzen ari, "atarramentu onik / ez dauka kojuak", adibidez, esaten ausartzen ez den puntularitza aztertzen baizik. Apustua da, rima kenduta ezer "daukaten", zenbait bertsok.\nBertsoak bota egiten baziren lehen, orain kantatu egingo dira, boza ez da izango iada bertsoaren elementu nahitaezkoa —teatroa, mikroak...—, melodia "hobetzeko" da. Bertsoa ez da entzun erazi beharko. Bertsoa senti erazi egin beharko da, bertsolaritzak hain beharrezkoa zuen biluztasun eta zirarra hura dotorezia eta suspirioa bihurtzen da. Melodia ez da hain garrantzitsua izango (puntulari bakoitzak du bere doinua), manera, entubazioa txalotuko da. Ez da kantatuko melodia bera lehengo denbora berean, hamabost eta segundo gehiago egingo dira bertso berdinean. Halatan, bertsolaritzan "harrapatua" gertatzen zen publikoak, zorabiatu egiten zen entzulegoak "dastatu" egin beharko du bertsoa puntularitzan. Bertsolaria larri ala laxo ariko zen, bere buruari adi beti ere, baina ez bere burua entzuten. Puntulariak ordea bere burua entzuten du, eten da publikoaren eta magoaren arteko harreman konplizea. Bertsoak ez dira konprenitu egiten, entzun egiten dira. Bertsolaria puntulari bihurtzen da kodigoa (satira, esango genuke) ahantzi duen entzulegoaren aurrean.\nBertsolaritza teatralizatzearekin, halabeharrez, ihardun naturala zena interpretazioa egiten da, gaiaren barnean sartzen zena, "kanpo" geratzen da, gaia inposatu egiten baitzaio, eta ez sikiera proposatu edo insinuatu. Beti egon dira gaijartzaileak, ez gabiltza itsuan. Fernando Bengoetxeari berari ere batek baino gehiagok esango zion noski, "ezetz bota bertsoa honi" edo "botaiok bertsoa hari". Baina gaijartzaile hura zirikatzailea zen, animadorea, ez ordea epailaria edo asko zekiena edo politikoa edo apaiza. Bertsolaritza jendearteko gauza zen; puntularitza jendeaurrekoa. Situazio arazo bat.\nJendearteko gauza izaki, herritarren artekoa, kontrobersia eta polemika izango du habea bertsolaritzak, bizitzaren atal guztiak hartzen dituelarik: Pello Errota, Pello Errotaren errota, Pello Errotaren alaba, Txirritaren alkandora eta Txirrita bera. Puntularitzan berriz polemika fiktizioa izango da, lagunen aurrekoa ez baina lelukoren aurrekoa, kontrobersia amablea izango da beti, klitxearen aroan gaude: Mattinek irria sor erazi behar du, neska kontuak egotziko zaizkio; Mitxelenari txuletak aipatuko zaizkio, edo gizentasunaren inguruko zerbait; Xalbadorri gai "sakonak" izango zaizkio egokienak, Lopategi politikoa izango da... Eritzi berdinak errepikatzen dira, dribling berdinak erabiltzen dituzte. Ez dugu entzungo Muxarro zoragarri bat Xenpelar berriro akonplejatuaren aurrean, ez Txirrita zorrotza Pello Errota edo Fermin Imazen oldarrei erne. Bertsolaritza dialektikoa da beti; puntularitza beti da retorikoa, eta bertsolari-papera egitera behartzen den bertsolariaren benetako kualitateak ijnoratzen dira, eta hala aurkeztu ohi ziguten beti serio, transzendental eta kopetilun bertsolari humoredun eta ironikoa zena: Xalbador.\nPuntularitza deseginez berriro bertsolaritzara iragateko, bertsolariaren inguruko faktore askotan sartu beharko litzateke eskua: jaialdien antolaketa, gaiak, gaien banaketa, gaijartzailea bera... Baina badaude, egon ere, bertsolaritzatik bertatik gertuago dauden faktoreak: hizkuntzarenak. Gaurkoan, eta beste batetan luzatuko gara honetaz, hiru rekurso estilistiko ikusten ditugu errekuperagarriak bertsolaritza konsziente batetan: lokuzioa, biraoa eta injuria, hau da, herri hizkeraren elementurik bizienak. (Gogora dezagun puntularitzak errefraua bakarrik gorde izan duela herri-hizkeratik, beronen sorketarik ahulena hain zuzen, retorikoena). Honenbestez ez dugu beharbada euskal kulturaren auzia erabakitzen (Lizardirekin gaude), eta ibiltariak mugarri bakar bat baino gehiago behar baldin badu ere deskansurako (Lizardirekin gaude), ez liguke inolako kalterik egingo Txirrita-harria aukeratzeak (Lizardirekin gaude). 1935ko San Sebastián egun hartan txapela eman ez bazioten ere.


Arana auzoak aparkaleku berria estreinatu du « Prentsa oharrak\nArana auzoak aparkaleku berria estreinatu du\nKategoriak: Prentsa oharrak — Komunikazio Zerbitzua / Servicio de Comunicación — 18 apirila 2018 11:52\nGorka Urtaran alkateak instalazio berria bisitatu du; autoentzako 157 leku eta 4 bizikleta-aparkatzeko bikoitz ditu, bi solairutan banatuta\nArana auzoak aparkaleku berria estreinatu du: autoentzako 157 leku ditu, horietako 6 egokituak, eta 4 bizikleta-aparkatzeko bikoitz. Gorka Urtaran alkateak azpiegitura berria bisitatu du zenbait auzokide eta merkatarirekin; dagoeneko ireki da Ignacio Aldecoa ikastetxeko kirol eremua zena baliatuz egin den azpiegitura.\nHorren bidez, hartutako konpromisoetako bat bete du udal gobernuak, hau da, erabiltzen ez zen udal jabetzako baliabide batean silo aparkalekua jartzeko konpromisoa.\nAlkateak bisitan gogorarazi duenez, auzoetako azaleko zein lurpeko aparkalekuen eskaintza eta eskaera aztertu ondoren sortu zen proiektua, eta Gasteizko Udalaren Mugikortasun Planaren irizpideak kontuan hartuz.\n“Aldezten dugun mugikortasun iraunkorreko ereduaren barruan garraio publikoaren eta bizikletaren aldeko apustu argia egiten dugu, baina hiriko alderdi batzuetan duten aparkaleku beharrari ere erantzun nahi diogu. Horrekin lotuta bi modutan jardun nahi dugu: espazioak berrerabiliz, Aranan bezala, eta udalaren lurpeko aparkalekuen eraginkortasuna hobetuz”, azaldu du Gorka Urtaran alkateak.\nLehen, eraikinik ez zuen lursailak azaleko aparkaleku publikoaren erabilera zuen, espazio estaliak eta eraikinera sartzeko pasabide arkupedunak barne, eta ingurua oso hondatuta zegoen.\nOrain, berriz, bi solairuko aparkalekua egokitu da. Beheko solairuan, lehen nahierara okupatutako espazioa berrantolatu da, eta 105 aparkaleku (horietako 3 egokituak) jarri dira. Lehen solairuan, 4 bizikleta-aparkatzeko bikoitz instalatu dira, eta 52 aparkaleku (3 egokitu).\nBeste lan hauek ere egin dira: eraistea; eragindako zerbitzuak berriro jartzea; inguruko urbanizazioa sendotzea; ur-ebakuazio, elektrizitate eta argiztapen instalazioak; seinaleztapena; margotzea, eta espazio berria osatzeko behar ziren gainerakoak.\nEraikuntza Birgaikuntza Artapena SL enpresak egin ditu obrak, 366.402,94 euroko aurrekontuarekin (BEZa barne).


Ingurumen, Lurralde Plangintza eta Etxebizitza Sailak kanpo-auditoria bat eskatu du, Zaldibarko zabortegia kudeatzeaz arduratu den Verter Recycling enpresari emandako ingurumen-baimen integratuan (IBI) ezarritako baldintzak zenbateraino bete eta kontrolatu diren zehazteko helburuarekin. Bertan, otsailaren 6an luizia gertatu zenetik, desagertuta dauden bi langileen bila jarraitzen dute.\nKanpo-auditoriak bi helburu nagusi ditu. Lehendabizi, Verter Recycling enpresaren instalazioari bere garaian emandako ingurumen-baimen integratuaren baldintzak nahikoa zorrotzak ziren aztertzea, eta bai aplikatzekoa zen legeriari bai Zaldibarkoaren ezaugarriak zituen hondakin ez-arriskutsuen zabortegi baten operazio-baldintzei behar bezala erantzuten zieten zehaztu nahi da. Bestetik, Ingurumen Sailburuordetzako Ikuskaritza Zerbitzuak denboran zehar enpresaren jarduera behar bezala gainbegiratu ote duen ikusi nahi da, zabortegiaren operatiboa eta IBIa betetzen zirela egiaztatuta.\nVerter Recycling enpresak 2007ko urtarrilean eskuratu zuen Zaldibarko industria-jatorriko hondakin ez-arriskutsuen zabortegia zabaltzeko ingurumen-baimen integratua. Alabaina, 2011ko martxoaren 24ra arte zabortegiari ez zioten hondakinak jasotzen hasteko baimenik eman, IBIaren aldaketa bat onartu ondoren.\nVerter-ek IBIa betetzen eta kontrolatzen ote zuen jakiteko kanpo-auditoria honetaz gain, Ingurumen, Lurralde Plangintza eta Etxebizitza Sailak luizia gertatu izanaren arrazoiei buruzko peritu-txosten bat eskatu du.\nKanpo-auditoria egiteko Ricardo Energy & Environment enpresa kontratatu du Ingurumen Sailak. Besteak beste, energiaren, ingurumenaren eta teknologiaren esparruetan ibilbe handia duen enpresa da. Ingurumen-aholkularitzan burutu duen lana zortzi arlo nagusitara bideratu da: hondakinen kudeaketa eta baliabideen errendimendua, energia, ingurumena (inpaktuaren ebaluazioa, ekologia, nekazaritza eta arrisku kimikoa barne hartuz), negozio iraunkorrak, klima-aldaketa, airearen kalitatea, uraren kudeaketa eta garraio iraunkorra.


IRAILAREN 25EKO KONTZERTUAK, Ostirala • Sopela Kosta Fest\nIRAILAREN 25EKO KONTZERTUAK, Ostirala\nSuediatik datorkigun talde honen partaideak Louise Holmer, Rebecka Hjukström eta Sophia Hogmanek ditugu. Hamarkada bat baino gehiago daramate elkarrekin jotzen eta 2015eko udaberri honetan, Abalone Dotsek laugarren lana argitaratu du: Red. Disko honek indie folk generoan kokatzen da eta kantuen berbek euren konpromiso politikoa agerian uzten dute.\nEuren aurreneko bilduma, From A Safe Distance, 2007an argitaratu zuten. Kritikak eta publikoak harrera bikaina egin zioten, eta Suediako salduenen zerrendako 7. postura iritsi zen. Diskoak Atlantikoa gurutzatu zuen eta 2008 eta 2011 artean egin zituzten lau birek itzal handia eman zioten taldeari Amerikan. Taldearen bigarren lanak, Traveler, 2008an argitaratuak, Grammy Suediarra jaso zuen 2009an Folk Bilduma Onenaren kategorian.\nTaldearen hirugarren bilduma Chocolate & Cigarettes (2012) deitzen da. Aurreko lanean bezala, Nashville eta bertoko country eta bluegrass musikari eta ekoizleak funtsezkoak izan ziren sormen-prozesuan. Disko horretan, Nashvilleko izen handienen arteko hiru aurki ditzakegu: Sam Bush, Grammy baten irabazlea eta mandolinaren birtuosoa (besteak beste, Garth Brooks, Linda Ronstadt eta Dolly Partonekin jo izan du), Buddy Miller gitarrista eta ekoizlea (Steve Earle, Robert Plant eta Alison Kraussekin egin izan ditu birak) eta, azkenik, baina aurrekoak bezain garrantzitsua, Steve Fishell ekoizlea (bere izena, besteak beste, Dixie Chicks, Emmylou Harris eta Willie Nelsonen diskoetan agertzen da).\nTania De Sousak The Dispositives, Zuloak…taldeetan aritu ostean bakarkako ibilbideari ekin dio. Lehenengo diskoa grabatu zuen 2014ko udaberrian eta bertan Fermin Mugurzak ekoiztu zuen soinua.\nHamabi kantuetan pop melodiak nagusitzen dira eta hitzetan amodiozko eta barneko sentimenduzko gaiak islatzen dira. Zuzeneko boteretsua eta ahots nabarmena entzuteko aukera izangu dugu baina baita ere une lasaiagoak eskainiko dizkigu.\nNahiz eta bakarkako bideari ekin, lagunez osaturiko talde batez babestuta dago: Fermín Bouza (Gitarra, koroak eta sintetizadoreak), Maitane Alonso (Baxua) eta Ander Del Sol (Bateria).\nGasteizko Neubat taldean hasi zuen bere ibilbidea Libe Garcia de Cortazarrek. Sorkun eta Ekon-en partaide izan da eta Izaki Gardenak taldearekin bi disko argitaratu ditu. Hala ere, bere kantu propioak lantzeko denbora ere aurkitu du eta horretan ibili da isilpean azken urteotan. Abesti horietako batzuetan Joseba Poncek (Dut, Kuraia, Lisabö) lagundu dio ideiei forma ematerako orduan eta konposizioak biribiltzeko lanetan.\nUribe Kosta eskualdeko bost neskak osaturiko taldea da, bere musika folk-pop-rockeko soinuen inguruan definitu dituena. 2012an ekin zion bere ibilbideari. Ahalegin handiak egin ostean eta hazkunde musikal, tekniko eta artistiko nabarmenaren ondoren, egungo egitura finkatu da: Amaia, biolina eta ahotsak; Izaskun, gitarrak eta ahotsak; Xenia, baxua eta ahotsak; Sara, bateria, ahotsa eta koroak eta Bea, ahots nagusia eta osagarriak.\nEskualdean eta inguruko herrietan hainbat kontzertu eman ondoren, 2014an lehen demoa grabatzea erabaki zuen taldeak, eta bertan landu zituen bere gai originalak. Gainera, klasiko handien egokitzapen bitxiak sortu zituen. Aire freskoa darie bere ikuskizunei, melodia eta ahots-armonia ederrekin. Erritmoak, ondo markatuak eta eramanak, kutsakor bihurtzen dira, betiere soinuaren instrumentazio bitxiarekin eta eszenaratze oso teatralarekin. Hori guztia dela eta, deigarria egingo zaie guztiei bost emakume horien ikuskizuna eszenatokiaren gainean direnean.


Estitxu Ugarte Lopez de Arkaute – 2 orrialdea – Kazetaria since 1990\nKulturaren baso sendoa osatu nahi dute. Arabako kultura-eragileek salatu dute kulturak, zimenduak ahulduta dituenez gero, lurra jo duela eta benetan gertatzen dena “simulazio kulturala” besterik ez dela, inolako egonkortasunik eta sakontasunik gabe. Haatik, uste dute “hondakinen” artean “hazi solte batzuk” hazten hasi direla elkarrekin lan egitea dagokiela. Horrenbestez, Arabako Kulturaren Mahaia eratu dute, artisten ekimenez sorturiko orbel kulturalaren eta erakundeek bultzatzen dituzten sekuoiaren antzeko ekimen handinahien arteko hutsunea betetzeko. Jarraitu “Orbelaren eta sekuoiaren artean jaio da Arabako Kulturaren Mahaia” irakurtzen →


Eusko Jaurlaritza gertuago nahi du Uemak Urkijoren «erasoen» harira - Gizartea - Berria\nEusko Jaurlaritza gertuago nahi du Uemak Urkijoren «erasoen» harira\nUdal aktak euskaraz igortzea legezkoa dela esanez txosten bat egin die gobernuak, baina gehiago egitea nahi dute udalerri euskaldunek\nUemako ordezkariak, Urkijok hartutako neurriak gaitzesteko egindako agerraldi batean. ANDONI CANELLADA / ARGAZKI PRESS\n2014ko abenduak 17\n«Espero genuen emaitzarik ez du izan bilerak». Uema Udalerri Euskaldunen Mankomunitateko lehendakari Maren Belastegik ez zuen nahiko lukeen adinako babes neurririk entzun atzo Eusko Jaurlaritzaren partetik. Batzarra egin zuen Hakoba herri aginteen arteko koordinazio batzordeak, eta bertan hizpide izan zituzten Espainiako Gobernuaren EAEko ordezkari Carlos Urkijok azken bi urteetan udalerri euskaldunen kontra hartu dituen neurriak. Berriki, esaterako, Gipuzkoako sei udalen aurka egin du, Aduna, Arama, Altzaga, Antzuola, Bergara eta Itsasondokoaren aurka, udal erabakiei buruzko aktak euskaraz igortzea egotzita. Jaurlaritzak agindua zien udalerri euskaldunei txosten juridiko bat, aktak euskaraz egin eta igortzea legezkoa dela aitortuz, eta atzo aurkeztu zien. Baina horrekin bakarrik «erasoei» aurre egiteko aski baliabide ez dutela nabarmendu zuen Belastegik. «Ados, aurkeztu digute txostena, baina orain nork defendatuko du hori?».\nUrkijok abiatutako neurrien kontra estrategia zabalagoa behar dela dio Uemak. Izan ere, 81 errekerimendu igorri dizkie jada Espainiako Gobernuko ordezkariak hizkuntzarekin lotutako erabakiengatik, eta ez dira soilik aktak euskaraz bidaltzeagatik. «Ito-ito eginda gaude», azaldu du Belastegik. Udalerri asko oso txikiak direla oroitarazi du, eta aski baliabide ekonomikorik ez dutela aurrez aurre dituzten auzibideei erantzuteko. Mankomunitateak, egoera horrekin kezkatuta, eskatu izan dio Jaurlaritzari epaitegietan agertzeko Uemaren alde, baina horrelakorik ez duela egingo argi esan zieten atzo gobernuko ordezkariek. Beste aukera bat udalak diruz laguntzea litzatekeela esan dute udalerri euskaldunek, abokatuak ordaintzea, baina horren gaineko erantzunik ez die eman oraindik gobernuak. Aztertzekotan eta erantzuna ematekotan geratu dira.\nBeste ekinaldi legegile bat\nUdal lege berri bat izango du aurki Jaurlaritzak, eta testu horretan, hizkuntzari dagokion atalean, adierazi diete espresuki jasoko dela aktak euskaraz bidal daitezkeela. Lege aldetik, horrez gain, euskarazko jarduna bermatzeko urrats gehiago egin beharko liratekeela uste dute, hala ere, Ueman. Beste ekinaldi legegile bat nahi dute abian, euskararen normalizazioa eragozteko neurri klase oro saihestuko duena. «Parlamentuan gehiengoa badute, urrats hori egin nahi badute», oroitarazi du Belastegik. «Izan ere, jada esan dezakegu Espainiako estatuakhasi duen erasoa ez dela euskal erakundeok hartutako unean uneko erabaki batzuen aurkakoa: euskararen ofizialtasunaren aurkakoa da».


kritiken hemeroteka » Bilbao-New York-Bilbao aire-bidaiak ez nau ase\n« Egia dio | Adopzioa »\nBilbao-New York-Bilbao aire-bidaiak ez nau ase Mikel Asurmendi / Irunero, 2009-02\nKirmen Uribe poetaren lehen eleberria itxaron zuten literatur bazka zaleek. Eleberriaz kritikariek esan zezaketenaren aiduru egon dira ere —literatur mintzalekuetan— belarriak zabalik eta zoliak dituztenak; literaturaz bazkatzen naizen neroni ere barne.\nNeronek, idazki inpresionistak marrazten dituen honek, tranpa egiten dut. Hots, gustuko bazkari buruzko lerroak baino ez ditut inprimatzen eskuarki. Literatur mentura zale koldarra baino ez nauzue, hara.\nUribe poeta aipatu dut. Izan ere, Kirmen liburu bakarreko idazle izan dugu orain gutxi arte. Orain eleberrigile izateko urratsa eman du. Kirmen aipatu dut. Ez naiz bere laguna, lizentzia handiegia hartu ote dut. Alabaina, Kirmen eleberrigile izan aitzin pertsonaia publikoa bihurtu zuten —edo berak utzi du bere burua bihurtzen— literaturaren mintzalekuetan bazka bilatzen dutenak. Malo!\nBitartean heldu eskutik poesia liburua literatur garai honetako ikurra bihurtu zen/da. Laster hamarkada bat beteko du sortu zuela, garai honetako poesiaren ahotsa ekarri zuen egileak. Poeta bezala, besterik idatzi ez izana —agian idatzi du, baina ez du argitaratu—, Kirmen Uribe poeta osatu gabea bezala gelditu izana begitandu zait. Ahotsa aurkitu zuen, baina hitza falta balitzaio legez.\nBien bitartean, eta handik hamar urtera, Bilbao-New York-Bilbao eleberriarekin porturatu zaigu. Liburuaren azalean ageri den “Dos amigos” itsasontziak alabaina ez du itsas porturik aurkitu. Aitzitik, airetiko portuetan ibili eta galdu da. Galdu da ontzia, galdu da kapitaina eta galdu da tripulazioa. Edo nik neronek ez dut itsasontzia aurkitu behintzat.\n“Arrainek eta zuhaitzek elkarren antza dute” hasi da narratzen idazle kapitaina. Hor dago liburuaren haria eta tonua nik uste. Baina poetak ez du hauteman narratzailearen ahotsa. Narratzaileak, poetak ez bezala, ahotsaren eta hariaren jabe izateaz gain, gidoia landu behar baitu eta narrazioa ehundu.\nEleberriarenak egin du —ez Kirmen Uriberen honek—. Hala diote literatur mintzalekuetan bazkatzen direnek, edo batzuek behintzat. Eta Uriberenak arrazoia eman die neurri batean. Eleberri honen ahotsa poetaren ahotsa da, baina ez du balio nobela gauzatzeko. Eleberriaren narrazioa egunerokoetan entzuten eta izkiriatzen diren hitzez ehundu du egileak.\nEguneroko hitzak mugatuak dira, oso mugatuak errealitatea kontatzeko. Fikzioa omen da errealitatera eta egiara gehien hurbiltzen dena. Kirmen Uribek kontatu dizkigunak benetakoak dira, baina nork kontatu dizkigu? Pertsonak edota —literatur mintzaleku batzuetan— gura duten pertsonaiak?\nKirmen Uribek, eleberrigile bilakatu ostean, idatzi izan balu Bilbao-New York-Bilbao, balekoa litzateke. Eta balekoa da, balekoa Kirmen Uribe pertsonaia ezagutu nahi duenentzat.\nNik, ele berrien gosez, ezagutu nahi dudan eleberrigilea, gerra osteko Ondarroako portua kontatuko diguna da: Franco ankerra hil zorian zegoela, Uriberen arreba gaixoren gelaraino sartu ziren “sardinzarrek” jaurti zituzten irainak deskribatuko dizkidana. Edota herri honen “askatzaileek” Ertzaintzaren koartelaren aurka erasoaren ostean, muturbeltzek eta herritarrek oro bat sentitu zuten laborria deskribatuko didana. Hots, itsas deserri honi buruzko historia nobelatua eskainiko didana.\nNobelako Foister Walace-ren hitzak ditut gogoan: “Literatur onak korapilo bat sortzen dizu urdailean”. Bilbao-New York-Bilbao aire-bidaiak ez nau ase. Bitartean, Kirmen poetaren bidaia ez dadila amaitu eta Uribe eleberrigile jaiotzea desiratzen diot idazleari.


Aziendak eta klima - ZientziaEus\nAziendak eta klima\n1989/10/01 Elhuyar Zientzia Iturria: Elhuyar aldizkaria\nMexiko eta EEBBetako muga-aldean belarra berdeago eta klima gradu batzuk hotzagoa da EEBBetan Mexikon baino. Aziendak maneiatzeko modua izan daiteke desberdintasunaren arrazoia. Tokiko klimak, mikroklimak alegia, oso sentikorrak izan daitezke horrelako faktoreekiko.\n150.000 kilometro karratu hartzen duen lurraldea aztertu du zientzilari iparramerikarren talde batek. Landa-behaketak eta sateliteen bidezko teledetekzioa erabili dute. Lortutako emaitzek aditzera eman dutenez, EEBBetan eta Mexikon erabiltzen diren bazkatze-modu desberdinek landaredian muga zorrotza sortu dute Arizona eta Sonora artean.\nIparramerikarrek azienden bazkakuntza mugatua izan dute 1934.az gero. Mexikok ez du antzeko legislaziorik garatu. Arrazoi honexegatik, Mexiko aldeko zolua ageriago dago eta ondorioz azkarrago berotu eta lehortu egiten da udako eurialdiaren ondotik.\nSateliteetatik lortutako datuek erakutsi dutenez, Mexiko aldean eguneko tenperaturarik altuena EEBBetakoa baino 4ºC handiagoa da. Mexiko aldean zoluaren hezetasuna azkarrago desagertzen da. Hodeiak %50-177 aldiz azkarrago eratzen dira Arizona aldean Sonoran baino. Euri-kantitatea ordea berdintsua da.